988 pertsonak eman dute izena alokairuzko garajeen zozketarako Galdakaon - Deia\n988 pertsonak eman dute izena alokairuzko garajeen zozketarako Galdakaon\ndeia.eus | galdakao 24.08.2021 | 17:36\nBarakaldoko Udalak 988 eskaera jaso ditu dagoeneko irailean egingo duen 289 aparkaleku banatzeko zozketarako. Saridunek hilean 30 euro ordaindu behar izango dituzte bakarrik, garaje bakoitzeko komunitate gastuez gain.\nPAOPA (Urreta): 127 aparkaleku daude alokatzeko eta 133 eskatzaile.\nBehin-behinean onartutako eta baztertutako eskaeren zerrenda, ikusgai esteka honetan.\nLAPURDI: 75 aparkaleku eta 316 eskaera.\nBehin-behinean onartu eta baztertu diren eskatzaileen zerrenda, ikusgai esteka honetan.\nLAMINARRIETA (Usansolo): 49 leku daude eta 73 eskaera.\nITURRONDO: 26 aparkaleku eta 267 eskatzaile.\nBEREZIKOETXE: 12 leku daude eta 199 pertsonek egin dute eskaera.\nGaldakaoko Udalaren webgunean daude zerrenda guztiak "Aparkalekuen eskaerak" bannerrean, "Hasitako promozioak. Aukeratu" atalean garajea aukeratuta. Okerrak zuzendu ondoren behin-betiko zerrenda argitaratuko da, zozketarako egunarekin batera.


( Gure Jainkoa Jainko bakarra da )\nDeuteronoma liburutik 4, 32-34. 39-40\nMoisek erran zion Izrael herriari :\n32 Galda aitzineko eguneri, zu baino lehenagokoeri,\nJainkoak gizakia lur gainean egin zuen egunetik hasita ;\ngalda, zerumuga batetik besteraino, hain gauza handirik gertatu edo entzun ote den.\n33 Ba ote da herririk, zuk bezala Jainkoaren mintzoa\nsuaren erditik hitz-egiten entzun eta bizirik gelditu denik ?\n34 Ba ote da jainkorik, herri bat beste baten menpetik libratu\neta beretzat hartzera etorri denik ? Egipton zuen begibistan hori egin zuen Jaunak zuen Jainkoak : ezaugarri ainitz eman zituen, mirariak eta egintza harrigarriak egin ;\nborrokaren bidez, ahal handiz eta esku indartsuz libratu zintuzten, etsaien baitan ikara sortuz.\n39 Jakin beraz egun eta izan beti gogoan\nJauna dela Jainko, gainean zeruan, eta beherean lurrean,\neta ez da besterik.\n40 Bete gaur emaiten dauzkitzutan lege eta manamenduak,\nzuk eta zure semeek izan dezazuen zorion eta bizi luze,\nJaunak zuen Jainkoak emaiten dautzuen lurraldean.\nNor da Jainkoa ? Horra betidanik gizonek egin duten galdea. Testamendu Zaharrean, beti, Jainko bakar bat dela errepikatu dute profetek. Alabainan Izraeldarren herri auzoetan jainko bat baino gehiago bazela zen aldarrikatua. Testamendu Berrian agertzen da Jainkoa ez dela bakarrik dagon norbeit bainan hiru presuna badirela haren baitan : Aita, Semea eta Izpiritu Saindua, amodiozko lokarri batek dauzkalarik elkarri lotu eta itzuliak.\nJainkoa nor den ez bada errana pasaia huntan, Harek gizartearentzat egin dituen obrak oroitaraziak dira : “Ba ote da jainkorik...ezaugarri ainitz eman zituen, mirariak eta egintza harrigarriak egin...Jakin beraz...Jauna dela Jainko, gainean zeruan, eta beherean lurrean, eta ez da besterik.”\nHemen Jainkoa agertzen da, ez norbeit zeru gainetan, urrun bizi den norbeit bezala, bainan gizonari arras hurbil dagon norbeiten itxurarekin..\nLeloa : Bai dohatsua\nJaunak hautatu populua !\nJaunaren hitza beti zuzen,\nHaren egintzek oneratzen.\nZuzen legeak ditu maite,\nHaren bihotzak lurra bete.\nHuna bai Jauna dena begi,\nHari daudenen zain egoki.\nJainko Jaunaren beha gaude:\nHura guk lagun, adiskide.\nJaunaren hitzak ditu egin\nZeruak beren guziekin.\nHitz bat erran du: horra lurra.\nZer bizi eta zer indarra !\nGure gainerat ager, Jauna,\nZure betiko bihotz ona.\nGure bihotza baita dena\nZuri osoki, Jainko Jauna.\nNor da Jainkoa ? Hau da, Trinitatearen besta huntan, irakurtzen ditugun testu guzien gibelean sendi dugun galdea. Erantzuna, salmo huntan irakurtzen dena : Jainkoa Amodio dela! “ Haren bihotzak lurra bete.” Fede handi bat behar da horren erraiteko, ikusten delarik zenbatetaraino mundu huntako legea den handienak ttipiena lehertzea, azkarrenak ahulena menperatzea, eta hori gizonen munduan bezala kabalen edo basihizien munduan ere.\nIzraelek bi ikusteko eta egiteko manera izan ditu. Bat Jainkoaren baitako konfiantzaz betea, Jainkoak populuarentzat egin obretan finkatua. Bertzea Jainkoaren alderako mesfiantza, ez baitu judu mundua etsaietik begiratu. Azken gerla denboran gertatuaren ondotik, erraiten da zenbait juduek segurik lanak ukan dituztela beren arbasoen fedean egoiteko.\nDena den pasaia huntan ez da Trinitaterik aipu. Kristo jin eta da ikusi “Jaunaren hitz hori” presuna bat zela. “Hastean bazen Hitza. Hitza Jainkorekin zen eta Hitza Jainko zen...Jainkoak haren bidez egin ditu gauza guziak...”( Jn.1, 1-3)\n(Jainkoaren haur eginak\ngira Izpiritu Sainduaren baitan)\nJondoni Paulok Erromanoeri 8, 14-17\n14 Jainkoaren Izpirituak gidatzen dituenak, heiek dira Jainkoaren seme.\n15 Ez duzue ukan esklabo egiten zaituzten izpiritua, oraino beldurrean bizitzeko ;\nseme egiten zaituzten Izpiritua duzue ukan ; eta Izpiritu horren bidez “Abba..Aita! ” erranez oihu egiten diogu Jainkoari.\n17 Eta haur bagira, ondoko ere gira, Jainkoaren ondoko eta Kristorekin batean ondoko, harekin sofritzen badugu, aintzan ere harekin izaiteko.\nPaulo-ren garaian gizartea bi zati egina zen: alde batetik jende libreak, bertzetik esklaboak. Etxe batean esklabo edo hauien haurrak eta etxeko seme edo alabak ez ziren berdin tratatuak. Jainkoaren seme eginez geroz denak, etxeko seme edo esklabo : Jainkoaren Izpirituak gidatuak, heiek dira Jainkoaren seme eta nehork ez du “ beldurrean” bizi behar.\nIzpirituaren garrantzi edo inportantzia azpimarratua da hemen. Horren bidez : “Abba...Aita! erranez baitiogu oihu egiten Jainkoari.” Eta Izpiritu horrek dauku ere adierazten Jainkoaren haur girela.\nLehen erakaspena hemen ikusten duguna hau da beraz : Jainkoak berak Izpirituaren bitartez, daukula erraiten nor den eta ez gure adimenduaren argiak. Dudatzen dugunean Jainkoari berari zaio galdetu behar mintza dakigun.\nBigarren erakaspen bat testu huntarik atera dezakeguna hau da: ez dugula Jainkoaz beldur izan behar, gure “aitatto” deitzen dugunaz geroz, eta Haren alderat konfiantza osoz jokatu behar dugula. Adamen bekatua Jainkoaz mesfidatzea izan zen. Ez da aitzinatzerik norbaitetan ez bada konfiantzarik.\nBertzelakoa da Jesusen jarrera. Bere bizi guzia Aitari buruz itzulia ereman baitu. “Erraiten zuen: Abba! Bazter zazu nereganik edari samin hau! Bainan egin bedi zure nahia, ez nerea !” (Mk 14, 36.)\nGure egun guzietako bizian, Jesus eredu hartuz, jakin dezagun aitzinatzen, haur batek bere aitaren alderat dituen sendimendu berekin. Zato Izpiritua eta Jainkoaz mintza zakizkigu !\nsan Matiuren liburutik 28, 16-20\n16 hameka dizipuluak joan ziren Galilearat, Jesusek manatua zioten mendirat.\n17 Ikusi zutenean, ahuspez eman ziren ; batzu, orduan, dudan zauden.\n18 Jesus, hurbildurik, hunela mintzatu zitzaioten: “ Eskubide guziak emanak izan zaizkit zeru-lurretan.\n19 Zoazte beraz ! Eta egin herri guziak nere dizipulu\n20 Aitaren eta Semearen eta Izpiritu Sainduaren izenean bataiatuz ; eta manatu dautzuetan guzia begiratzen irakatsiz.\nEta ni zuekin naiz egun oroz munduaren azkeneraino.”\nHemen kondatua zaukuna Galilean gertatzen da. Galilea deitua zen paganoen edo nazioen bidekurutzea. Oraitik goiti apostoluak mundu guzirat igorriak dira. “ Zoazte beraz! Eta egin herri guziak nere dizipulu...”\nZer dakar apostoluen mezuak ? Hauxe: Jainkoa mintzatu dela gizoneri, bere Seme Jesusen bidez, eta bataiatzerat heldu direla « Aitaren, eta Semearen eta Izpiritu Sainduaren izenean”. Izena, Biblian, pertsona da eta bataiatzea hitzak erran nahi du urperatzea, sartzea, beraz sartzea Trinitate Sainduan.\nJuduentzat Jainkoa bakarra zen. Hori errepikatu dute profetek mendeak zehar, auzo herrietako Jainkoetarik populua beiratu nahiz. Ez da mirakulu juduek ez badute ere onartzen Trinitatearen misterio hori. Jesusek errana zioten aitzinetik ez zela errex izanen haientzat zeren eta juduek “ Zinagogetarik kanpo ezarriko zaituztete; are gehiago, badator ordua, zuek hilen zaituztenak Jainkoa zerbitzatzen duela usteko baitu.” (Jn 16, 2)\n“ Eskubide guziak emanak izan zaizkit zeru-lurretan...” Beraz ahalak oro Harek dauzka eta Elizaren geroa Haren esku da. Gizonek, apostoluek eta egungo fededunek egin dezatela egin behar dutena, bainan Harek du hazia oziaraziko eta landarea handiaraziko. Egungo Elizaren egoeran on da hortaz oroitzea! Bestalde badakigu gurekin dugula beti Jesus. “Eta ni zuekin naiz egun oroz munduaren azkeneraino”


30.000 bat erromesek igaro dute aurten Portugaleko Bidetik Santiagora | Consumer\n30.000 bat erromesek igaro dute aurten Portugaleko Bidetik Santiagora\nPortugalgo Bidearen Lagunen Elkarteak, Santiago de Compostelari dagokionez, 2010. urtean 30.000 erromes inguru ibilbide honetatik igaroko direla kalkulatzen du, eta horrek “errekor historikoa” esan nahi du Celestino Lores erakundeko presidentearen arabera. Ama Birjina Peregrina de Pontevedrako aterpetxean igarotako gauen erregistroa eta behin-behineko instalazioak 20.000 inguru dira. Horiei beste 10.000 gehitu zaizkie Pontevedran.\nLoreak pozik agertu ziren balantze honekin, bertan sartzen baita erromesen ostatua kategoria ezberdinetako hoteletan. Portugalgo Bidearen Lagunen Elkartearen zifrak zigiluetan oinarritzen dira, eta horiek Pontevedra probintziako gazteen kasuan 2.500 dira.\nLehendakariak iragarri zuenez, hilaren 22an, ibiltarien etorrera gutxitu egin dela egiaztatu ondoren, hil honetako 22an ateak ixteko asmoa du Virgen Peregrina de Pontevedra aterpetxeak. Hala ere, aterpetxeak Konpostelara doazen pertsonak hartuko ditu, Ate Santua ixteko.\nUrte Santu Konpostelano honen azken txanpan, Portugalgo Bidearen Lagunen Elkarteak “Portugalgo bidea, Europako bidea” goiburudun nazioarteko biltzarra antolatu du Pontevedraren eta Ponde de Lima portugalen artean. Jardunaldiak artista galiziar eta portugaldarren 50 margolanen erakusketa ibiltari batekin osatuko dira. Erakusketa Pontevedrako Kultur Gunean egongo da ikusgai urtarrilaren 9ra arte.\naterpetxe Bidea peregrinos-eu pernoctaciones-eu xakobeo


Juanjo Gomez misiolariaren bisita - - Maxixatzen.eus\nJuanjo Gomez misiolariaren bisita\nFloreaga ikastetxea 2015-11-04 10:00\nUrriaren 30ean, Juanjo Gomez salestar misiolaria etorri zaigu bisitatzera eta Afrikako pobreziari buruz hitz egitera. Juanjok Beninen hamabi urte daramatza Beninen hango kaleko umeei laguntzen eta hango esperientziak eta bizipenak kontatu dizkigu.\nHitzaldiaren hasieran bere burua aurkeztu du eta jolas batzuk egin ditugu. Ondoren bi ikasle atera ditu berarekin: horietako batek hemengo gauzak komentatu ditu eta bestea Beningo kaleko ume bat. Honela hango bizitza hemengoa baino askoz zailagoa dela konturatu gara. Kaleko ume horiek, inongo familiarik gabe, nola bilatzen duten bere bizitza esan digu: zakar ontzietan janaria bilatzen, kaletik topatzen dituzten gauzak saltzen. Egiten duten guzti horrekin egunean bazkari xume bat izateko besterik ez dute lortzen. Jarraian ume bati buruzko bideo bat ikusi dugu. Ume hau "trafikatua" izan zen, hau da, lanerako saldua.\nLaster egingo den Beninerako janari bilketan ere laguntzera animatu gaitu. Eta bukatzeko jolas txiki bat egin dugu frantseseko hitz batzuk ikasiz.\nEguerdian, alkatearekin bilera izan du udaletxean, jasotako laguntza handia eskertuz. Arratsaldean bilera bat izan du Floreagan, proiektu honetan interesa duten herritar batzuekin. Eta gauean afaria egin dute Gazteak eta Garapena taldekoek Juanjorekin Izki Iturri elkartean. Mila esker eta hurrengora arte, Juanjo!\nJuanjo Gomez misiolari salestarrak bere esker ona adierazi du, jasotzen duten laguntzagatik\nMaxixatzen.eus 2015 aza 02 Azkoitia\nJuanjo Gomez misiolari salestarra bisitan izan zen joan den ostiralean udaletxean. Gomez, Afrika mendebaldean dagoen Beningo kaleko umeei laguntzek...\nJuanjo Gomez misiolari salestarra etorriko da\nFloreaga ikastetxea 2015 urr 28 Azkoitia\nUrriaren 30ean Azkoitian izango dugu Juanjo Gomez misiolari salestarra. Beningo kaleko umeen aldeko Foyer Don Bosco proiektuaren zuzendaria izan da...


Tag-ak - Industry 4.0\nDanobatgroup, Industry 4.0, Das sistema, Soraluce,\nDANOBATGROUP euskal startupen talentuarekin bat eginda, industria digitalen aurrerapena bultzatzeko\nMakina-erreminten fabrikatzailea Innovae startuparekin elkarlanean ari da Eusko Jaurlaritzak enpresak bizkortzeko duen Bind 4.0programaren baitan.\nProiektuak aurreikusten du errealitate areagotua eta 3D birsorkuntzarako ereduak erabiltzea ekipamenduen funtzionamenduari buruzko datuak bistaratzeko.\nHannover Messen enpresa teknologiko gazteetarako zegoen gunean aurkeztu da ekimena.\nDANOBATGROUPek eta Eusko Jaurlaritzak beraien arteko elkarlana indartuko dute\nIndustrian teknologia digitalak sartzeak eta produkzio prozesuen eraginkortasuna handitzeko formula berriak bilatu nahiak profil profesional berrien eskaerak izatera eramaten gaitu, gero eta profil profesionalagoak eta industria bizitzen ari den eraldaketa sakonei erantzuteko gaitasunarekin.\nTestuinguru honetan Eusko Jaurlaritzak eta DANOBATGROUPmakina-erreminten fabrikatzaileak protokolo bat sinatu dute Txandakako Lanbide Heziketa (LH) Dualeko proiektuak elkarrekin bultzatzeko lan esparru bat aurkitzeko, egitarau teoriko sendoa eta produkzioa gune errealetan esperientzia praktikoa konbinatzen dituen heziketa eredua baita.\nDANOBATGROUPek BIND 4.0 ekimenean hartuko du parte\nDANOBATGROUP ABB, CAF, CIE Automotive, Euskaltel, Iberdrola, ITP, Mercedes, Michelin, Microsoft, Repsol-Petronor eta Siemens-ekin batera “BIND 4.0 StartUP! Basque Industry 4.0 Accelerator Program´ ekimenean parte hartzera gonbidatua izan da. Hau startup delakoak azkartzeko erakunde publiko-pribatua da mundo osotik Euskadira enpresa ekimen berritzaileak erakartzera bideratutakoa, enpresentzako talentua lortzearekin batera Industria 4.0 inguruan Startup delakoak azkartzea konbinatzen duena.\nBind 4.0-ren helburu nagusia euskal industriaren ekosistema eta ekintzailea indartzea da programa ekintzaile baten bidez, 24 asteko aurreikuspenarekin, 2016ko azarotik 2017ko maiatzera bitartean. Ekimen Ekintzaileei laguntza emateko Instituzioen arteko Planean kokatuta, BIND Eusko Jaurlaritzak eta SPRIk bultzatutako ekimen bat da, Foru Aldundien eta Araba, Bizkaia eta Gipuzkoako BIC-en laguntzarekin.\nBimatec-soraluce, Fmt, Fmt, Fresaketa eta mandrinaketa, Fxr-w, IK4-Ideko, Industry 4.0, Soraluce,


Barandiaran "Mundu osoari eragin diezaioke zerga-arau honen akordioak"\nJoseba Barandiaran ekonomilaria EITBn.\nG7ko Finantza Ministroek Londresen lortutako akordioa dela eta Joseba Barandiaran ekonomialari eta Euskadi Irratiko kolaboratzailea izan dugu "Goiz Kronika"n. Luzaroan negoziatzen ibili ostean, muntinazional handiei % 15eko gutxieneko sozietateen zerga ezartzea adostu dute. Horrek, bereziki, konpainia teknologiko handienei eragingo die. Barandiaranen arabera, "garrantzia handia luke akordio honek, lehen aldia delako mundu osoari eragin diezaioken zerga-arau baten gaineko akordioa delako". G7ak hartutako akordioa G-20ak onartu beharko du eta "ikusi egin beharko da nola hezur-mamitzen den".\nAkordio horretan jasotzen denez, Barandiaranek argitu digu "multinazional horiek salmentak egindako lekuan ordainduko dutela eta horrek, printzipioz kontabilitate eta zerga paradisuen erabilerarako pizgarriak ezabatuko lituzke". Herrialde bakoitzak "enpresa horren salmenten araberako zerga kopurua" batuko lukeenez, "bidezkoa izateko itxura guztia" duela adierazi du. Irabazi handiko enpresak izaki "jendaurrean ematen duten itxurari mesede" egingo diela esan du Euskadi Irratiko mikrofonoetan.\nG7 goi-bilera albisteak


Saint-Laurent-de-Condel - Wikipedia, entziklopedia askea.\n49° 02′ 28″ N, 0° 24′ 54″ W / 49.0411°N,0.415°W / 49.0411; -0.415Koordenatuak: 49° 02′ 28″ N, 0° 24′ 54″ W / 49.0411°N,0.415°W / 49.0411; -0.415\nBarbery, Boulon, Espins, Fresney-le-Vieux, Grimbosq, Les Moutiers-en-Cinglais eta Mutrécy\n252 (%50.2) 249 (%49.6)\nSaint-Laurent-de-Condel Frantziako udalerria da, Calvados departamenduan dagoena, Normandia Beherea eskualdean. 2013an 481 biztanle zituen.\n2007an Saint-Laurent-de-Condel udalerrian erroldatutako biztanleak 515 ziren. Familiak 180 ziren, horien artean 24 pertsona bakarrekoak ziren (12 bakarrik bizi ziren gizonak eta 12 bakarrik bizi ziren emakumeak), 60 seme-alabarik gabeko familiak ziren, 88 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 198 etxebizitza zeuden, 182 familiaren etxebizitza nagusia ziren, 3 bigarren erresidentzia ziren eta 13 hutsik zeuden. Etxebizitza guzti hauek 197etxeak ziren. 182 etxebizitza nagusietatik 158 bere jabearen bizilekua ziren, 22 alokairuan okupaturik zeuden eta 2 doan lagata zeuden; 1ek gela bat zuen, 2 etxek bi zituzten, 18 etxek hiru zituzten, 40 etxek lau zituzten eta 121 etxek bost zituzten. 141 etxek euren parking plaza propioa zuten azpian. 71 etxetan ibilgailu bat zegoen eta 104 etxetan bat baino gehiago zituzten.\nSaint-Laurent-de-Condel udalerriko biztanleria-piramidea 2009an .\n2007an lan egiteko adina zuten pertsonak 339 ziren, horien artean 257 aktiboak ziren eta 82 inaktiboak ziren. 257 pertsona aktiboetatik 239 lanean zeuden (130 gizon eta 109 emakume) eta 18 langabezian zeuden (7 gizon eta 11 emakume). 82 pertsona inaktiboetatik 29 erretiraturik zeuden, 35 ikasten zeuden eta 18 "bestelako inaktibo" gisa sailkaturik zeuden.\n2009an Saint-Laurent-de-Condel udalerrian 180 unitate fiskal zeuden, 504 pertsonek osaturik. Pertsona bakoitzeko diru-sarrera fiskalaren mediana urteko 20.655 euro zen.\n2007an zeuden 19 komertzioetatik, 1 janari enpresa zen, 5 eraikuntza enpresak ziren, 5 ibilgailuen saltze eta konpontze enpresak ziren, 1 finantziazio enpresa zen, 1 zerbitzu enpresa zen, 4 administrazio publikoko enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 8 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 2 zurginak, 1 iturgina, 2 argiketariak eta 2 ile apaindegiak.\n2000. urtean Saint-Laurent-de-Condel udalerrian 7 nekazaritza-ustiategi zeuden.\nBNF: 15248012z (data)\nOrriaren azken aldaketa: 16 martxoa 2021, 11:14.


Iñigo Cordoba: «Prest eta ilusioz gaude erronkari aurre egiteko» | Kirola | Berria\nIñigo Cordoba. Athleticeko jokalaria\n«Prest eta ilusioz gaude erronkari aurre egiteko»\nIñigo Cordoba bere kirol ibilbideko partidarik «garrantzitsuena» jokatzeko gogoz dago. Erdilariak nabarmendu du Granada talde «lehiakorra» dela, baina Athletic partida «irabaztera» zelairatuko dela.\nMIGUEL TOÑA / EFE Tamaina handiagoan ikusi\nIgandean Vila-Reali irabazi eta gero, ligako emaitza bolada txarra eten zuen Athleticek. Iñigo Cordobak (Bilbo, 1997) nabarmendu du horri esker beste patxada batekin helduko diotela gaurko lehia garrantzitsuari.\nIritsi da eguna. Espainiako Kopako final baterako sailkatzeko aukera duzue berriz ere, Granadan. Nolako partida izango da?\nOso gaitza. Granada talde igo berria da, baina oso ondo ari da lehiatzen. Denboraldiko ezusteko nagusia dela uste dut. Etxean talde indartsua da. Sufritu egin beharko dugu, baina taldea gogotsu dago. Partida irabazteko asmoarekin zelairatuko gara.\nJoanekoan 1-0 irabazi zenuten. Emaitza ona edo oso ona da?\nAurkaria behartuko duen emaitza da. Kanporaketa ez dago erabakita, baina berdinketa guztiak gure aldekoak dira. Lasai gaude alde horretatik.\nGol bat sartzea da helburua?\nGol bat sartzen badugu, aurkariak gutxienez hiru sartu beharko ditu. Defentsan sendoak gara. Beraz, gol bat sartzeak asko emango liguke.\nGarrantzitsua izan al da Vila- Real mendean hartu, eta emaitza bolada txarrari amaiera ematea, Granadari konfiantzaz aurre egin ahal izateko?\nBai. Garaipen guztiek ematen dute indarra. Ligako emaitzak ez ziren onak. Arnasa hartu dugu. Taldeak eskertu du.\nLasai zaudete, beraz, gaurkoa bezalako norgehiagoka garrantzitsu bati heltzeko?\nBai. Partidak jokatu eta jokatu eta garaipena eskuratzeko kapaz ez izateak eragina dauka jokalariengan. Hala ere, taldeak ondo egin du lan. Egoera iraultzeko kapaz ginela sinetsita geunden.\nGoren mailan lehiatzea da futbolari guztien helburua. Baina behin hori ohiko bihurtzen denean, beste kontu batzuekin egiten duzue amets. Athleticeko jokalari batentzat Kopako final bat jokatzea izan daiteke horietako bat. Zer sentitzen da hori hain gertu izanda?\nGranadaren kontrako neurketa oso garrantzitsua da. Final bat jokatzeko aukera eskuratzea gaitza da oso. Bilbok eta inguruak argi erakutsi digute zein garrantzitsua den gaurko partida. Jokalariok ere badakigu zer dagoen jokoan. Prest eta ilusioz gaude erronkari aurre egiteko.\nZure kirol ibilbideko lehen finalaren atarian zaude. Gaztea zara, baina akaso ez duzu izango antzeko partida bat jokatzeko aukerarik.\nPozgarria da horrelako egoera batean egotea. Ilusioa daukat. Sevillako finala jokatzeko gogoa daukat. Etorkizunean gisa honetako norgehiagoka gehiago jokatzeko itxaropena ere badut.\n2009tik hona Athleticek final dezente jokatu ditu: Espainiako Kopako hiru eta Europa Ligako beste bat. Bizkaitarra izanda, gertutik kasu egingo zenien haietako batzuk, ezta?\nBucarestekoa da gehien gogoratzen dudana. Harmailan egon nintzen taldea bultzatuz. Finala amaitu zenean, negar dezente egin nuen zelaira begira. Athleticek Espainiako Superkopa irabazi du azken urteotan, baina gainerako finalak galdu egin ditu. Gure esku dagoen guztia egingo du berriz ere txapelketa bat irabazteko aukera izateko.\nGainera, aurten, ez daude ez Bartzelona, ez Reala Madril, ezta Atletico Madril. Horrek irabazteko aukera handiagoa ematen dizue?.\nAukera moduan ikusten dugu. Indarra ematen du.


Ikasleriaren aurka oldartu zen polizia Gasteizko ikasle mobilizazioan : Ikasle Abertzaleak\nIkasleriaren aurka oldartu zen polizia Gasteizko ikasle mobilizazioan\n12ak aldera atera ginen hainbat ikastetxeetako 15-17 urte bitarteko hainbat ikasle Koldo Mitxelena ikastetxetik Parlamentuan deituta zegoen kontzentraziora joateko helburuarekin. Lehen momentutik atzetik izan genituen ertzainak eta lokalak. 12:30etan “los arquillos”etik pasa ginen espaloitik, bat-batean zipaioen 4 kotxe eta 2 fula izan genituen aurrez aurre, atzetik zeudenaz gain. Segundo gutxitan inguratu gintuzten espaloiko izkina batean, eta kotxeetatik ziztu bizian eta porra eskuan atera ziren gure aurka. Hainbat ikasle izututa korrika hasi ziren, baina alferrik izan zen. Zipaio batzuk korrika atera zirenen atzetik joan ziren, beste batzuk aurkitzen zituzten lehenengo ikasleak lepotik hartzen zituzten bitartean. 10 segundutan 5 gazte jarri zituzten kotxeen kontra geldi eta isilik egoteko oihuak behin eta berriz errepikatuz. Baina badirudi ez zela nahikoa, lehenengo identifikatuak paretaren kontra jarri zituztenean “hay que coger a más” “mirad las pintas que lleven” esan eta ikasle multzotik 6. Identifikatua atera zuten beltzez jantzita egoteagatik. Bertakoen harridura, amorrua eta izua ikusita zipaio batek “más suaves y pacificos no podíamos ser” bota zuen.\n10 bat minututara Parlamentuan zeuden gainontzeko gazteak heldu ziren. Iriztean aurkitu zuten egoeraren aurrean harridura eta amorrua nabaria zen eta elkartasun oihuekin gazte identifikatuak babesteari ekin zioten. 13:00etan gazteak askatzearekin batera mehatxuak etorri ziren 3000 euroko isuna jasoko zutela eta antzeko burradekin. Honen ondoren asanblada batean bildu ginen eraso honen aurrean erantzun sendo bat emateko asmoz.\nIkasleok gure hezkuntza aldarrikatzeko eguna zena, erasoan bihurtu zuten egoeraz kanpo zegoen agerraldi bortitz horrekin ASKI DA! Ez dugu horrelako jarrerarik onartzen! IKASLE BORROKAZ LORTUKO DUGU!\nARKATZ ZORROZTEN JARRAITUKO DUGU! M27 ARKATZ ZORROZTUEN OFENTSIBA!!\nBestalde, hemen daukazue Arabako Ikasle Mugimenduaren berriemaileak (@IkasleAltxa-k) egindako Arabako astekaria:\nEtiketak: Araba, Ertainak, Info, Unibertsitateak\nArtxiboa Hautatu hilabetea 2020(e)ko apirila (1) 2020(e)ko martxoa (4) 2020(e)ko otsaila (1) 2020(e)ko urtarrila (1) 2019(e)ko azaroa (3) 2019(e)ko urria (2) 2019(e)ko abuztua (1) 2019(e)ko uztaila (2) 2019(e)ko ekaina (1) 2019(e)ko maiatza (3) 2019(e)ko apirila (2) 2019(e)ko martxoa (3) 2019(e)ko otsaila (3) 2019(e)ko urtarrila (4) 2018(e)ko abendua (3) 2018(e)ko azaroa (7) 2018(e)ko urria (3) 2018(e)ko iraila (3) 2018(e)ko abuztua (2) 2018(e)ko uztaila (7) 2018(e)ko ekaina (7) 2018(e)ko maiatza (7) 2018(e)ko apirila (5) 2018(e)ko martxoa (6) 2018(e)ko otsaila (6) 2017(e)ko abendua (4) 2017(e)ko azaroa (2) 2017(e)ko urria (2) 2017(e)ko iraila (2) 2017(e)ko ekaina (4) 2017(e)ko maiatza (6) 2017(e)ko apirila (1) 2017(e)ko martxoa (6) 2017(e)ko otsaila (4) 2017(e)ko urtarrila (6) 2016(e)ko abendua (5) 2016(e)ko azaroa (8) 2016(e)ko urria (9) 2016(e)ko iraila (6) 2016(e)ko ekaina (2) 2016(e)ko maiatza (3) 2016(e)ko apirila (8) 2016(e)ko martxoa (14) 2016(e)ko otsaila (5) 2016(e)ko urtarrila (3) 2015(e)ko abendua (7) 2015(e)ko azaroa (9) 2015(e)ko urria (6) 2015(e)ko iraila (3) 2015(e)ko uztaila (4) 2015(e)ko ekaina (8) 2015(e)ko maiatza (5) 2015(e)ko apirila (4) 2015(e)ko martxoa (7) 2015(e)ko otsaila (9) 2015(e)ko urtarrila (3) 2014(e)ko abendua (5) 2014(e)ko azaroa (13) 2014(e)ko urria (13) 2014(e)ko iraila (6) 2014(e)ko abuztua (2) 2014(e)ko uztaila (4) 2014(e)ko ekaina (4) 2014(e)ko maiatza (11) 2014(e)ko apirila (14) 2014(e)ko martxoa (40) 2014(e)ko otsaila (23) 2014(e)ko urtarrila (7) 2013(e)ko abendua (13) 2013(e)ko azaroa (11) 2013(e)ko iraila (1) 2013(e)ko uztaila (6) 2013(e)ko ekaina (18) 2013(e)ko maiatza (36) 2013(e)ko apirila (35) 2013(e)ko martxoa (6) 2012(e)ko abendua (14) 2012(e)ko azaroa (27) 2012(e)ko urria (29) 2012(e)ko iraila (36) 2012(e)ko uztaila (1) 2012(e)ko ekaina (34) 2012(e)ko maiatza (62) 2012(e)ko apirila (33) 2012(e)ko martxoa (33) 2012(e)ko otsaila (10) 2012(e)ko urtarrila (5) 2011(e)ko abendua (8) 2011(e)ko azaroa (21) 2011(e)ko urria (15) 2011(e)ko iraila (4) 2011(e)ko abuztua (1) 2011(e)ko uztaila (2) 2011(e)ko ekaina (8) 2011(e)ko maiatza (4) 2011(e)ko apirila (23) 2011(e)ko martxoa (11) 2011(e)ko otsaila (7) 2011(e)ko urtarrila (6) 2010(e)ko abendua (6) 2010(e)ko azaroa (18) 2010(e)ko urria (13) 2010(e)ko iraila (7)


Apartamentua alokatzen da oporretarako Vieux-Boucaun - Iragarki Laburrak\nApartamentua alokatzen da oporretarako Vieux-Boucaun\nKategoria: Oporretako etxebizitzak\nLe Boucanier erresidentzian apartamentu bat alokatzen da, Vieux-Boucaun. Interesa duenak deitu 675719363 telefono zenbakira.\nINSTALAKUNTZA FOTOBOLTAIKOAK ZURE ETXE, BASERRI EDO TXABOLARAKO\nEuskal Heri osorako edozein motatako instalakuntza fotoboltaikoak egiten ditugu. Etxe, baserri edo txabola baten jabea bazara aprobetxatu eguzki energiak dituen onurak eta errentagarritasuna! Eskatu zure aurrekontua edo galdetu edozein zalantza…\nElgoibarduela 22 ordu\nAmorotoko herrigunean dagoen 1500m² lursail batean bi etxebizitza bifamiliar eraiki nahi ditugun hiru familia gara. Laugarren interesatu baten bila gabiltza gure proiektua burutzeko. Informazio gehiago behar izanez gero jarri harremanetan…\nAmorotoduela 6 egun\nBaserriko bizimodua elkarbanatzeko aukera\nParaje eder eguzkitsu batean, ur ona, zuntz optikoa, sutarako egurra. Gela argitsu bat alokatzen da denbora baterako. Ortua egiteko aukera dago. Giro sanoa, komunitarioa maite dogu eta euskeraz bizi gara…\nMuxikaduela 8 egun\nLesakan, Etxe eder bat salgai\nLesakan primeran dagoen Etxe adosatua saltzen dut.- Berri berria 4 logela + Bertze gela (bulego modukoa) bat. 3 komun. Sukalde haundi eta egurrezko tximiniarekin. Garaje + lorategia+ txoko haundia duena.…\nLesakaduela 8 egun\nBaserria edo etxebizitza konpartitzeko pertsonen bila Zarautz, Zestoa, Azkoitia, Orio, Itziar, Deban...,\nUrtarrilan Zarautzen hasten naiz lanean...horregatik inguru hoietatik etxe bizitza baten bila nago. Preferentzia baserri bat izatea da baina ez nago ezertara itxia. Alokairuaren gastuak arintzeko beste pertsona 1 edo 2…\nZarautzduela 10 egun\nEdozein baldintzatan daon baserria berritzeko interesa dugu. Ahal bada Gipuzkoa aldean. Alkiler moduan berriketa lanak ere egingo genituzke, usufructo kontratu baten bitartez. 644698953\nAzpeitiaduela 11 egun


Fernando Alberdi azpeitiarra, munduko izozkigile onenen zerrendan - Azpeitia - uztarria.eus\nUztarria.eus 2020-06-01 17:00\nIzozkigintzan izen handiko zerrenda da Gelato Festival World Ranking deiturikoa, munduko ehun izozkigile onenen zerrenda ofizial bakarra delako, eta aurten lehendabiziko aldiz zerrenda horretan sartzea lortu du Fernando Alberdik (Azpeitia, 1976). Munduko izozkigileen sailkapenean 57. postua lortu du azpeitiarrak eta Espainian lehiatzen direnen artean hirugarrena. Lorpenarekin "oso gustura" dagoela adierazi du Alberdik: "Horrelakoek hobetzen eta nire burua ezagutarazten jarraitzeko indarra ematen didate". Egun, Aizarnazabalen bizi da Alberdi, baina Getarian lan egiten du: han du Dona Doni izozki denda.\nMundu guztian egiten diren izozkigile txapelketak oinarri hartuta osatzen dute Gelato Festival World Ranking zerrenda. "Parte hartzen duzun txapelketetan lortzen dituzun emaitzen arabera, puntuazio bat ematen dizute, eta puntuazio hori hartzen dute kontuan zerrenda osatzeko orduan", azaldu du azpeitiarrak. Azken urteetan parte hartu duen lehiaketetan oso emaitza onak lortu ditu Alberdik. 2018ko urtarrilean, Ourensen (Galizia) jokatu zuten kanporaketa batean, Cattabriga eta Anhcea Zapore Nazional Onena izozki lehiaketako finalera sailkatu zen puntuazio onena eskuratuta, eta urte bereko otsailean, Madrilen jokatu zuten Espainiako izozkigileen txapelketaren finalean, brontzezko domina irabazi zuen. Iazko urrian, berriz, Bartzelonako Gelato World Tour kanporaketan bigarren sailkatu zen. Horri esker, datorren urtean jokatuko duten Espainiako finalerako txartela eskuan du Alberdik. Final horretan puntuaziorik onena lortzen duten bi izozkigileak 2022ean Italian jokatuko den mundialean ariko dira.\nBitarte horretan, badu beste txapelketa batzuetan parte hartzeko asmoa. "Maiatzean Bartzelonan jokatzeko zen txapelketa batera joatekoa nintzen eta aurten Alemaniara eta Miamira (AEBak) joateko asmoa ere banuen, baina koronabirusak eragindako egoera dela-eta zaila ikusten dut asmo horiek gauzatzea. Bartzelonako txapelketa urrira atzeratu dute, baina beste biak ez dakigu zertan geldituko diren". Txapelketa horietan parte hartzeko aukera izango balu eta emaitza onak eskuratuko balitu, Gelato Festival World Ranking zerrendarako puntuak batuko lituzke azpeitiarrak.\nMangoa Ezpeletako piperrautsarekin nahastuta egiten duen izozkia da Alberdiren zapore izarra. "Zapore horrek arrakasta handia izan du orain arte eta txapelketetan horrekin lortu ditut emaitzarik onenak". Hala ere, badu zapore berriekin probatzeko gogoa. "Ziurrenik, finalera berriz ere mango-Ezpeleta zaporeakin joango naiz, baina tarteko txapelketetara beste zapore batzuk eraman nahi nituzke, ikusteko zer erantzun izaten duten". Alemaniara, adibidez, hur zaporeko izozkia eraman nahi luke.


Krosa – Ostadar SKT\nLasarte-Oria Bai! Kros Herrikoia eta Korrika Festa bigarren urtez jarrian bertan behera\n2021 Urr 07\nLasarte-Oria Bai! Kros Herrikoiak aurten ere ez ditu zilarrezko ezteiak ospatuko. COVID 19aren pandemiak eragindako anabasa honetan, neurrien gaineko informazio aldakorra izan...\n2020 Ira 17\nOstadar SKTak lasterketak ez antolatzea erabaki du eta 2021erako utzi ditu 25. urteurreneko ospakizunak Lasarte-Oria Bai! Kros Herrikoiarentzat urte berezia zen aurtengoa,...\nATLETISMO ATALA – ATLETISMO HERRIKOIA\n2020 maiatza 27\nKlubeko atletismo ataletik , atletismo herrikoia bultzatu nahi dugu, topagune egoki bat izateko, eta aldi beran, osasuna zaintzeko entrenamendu pertsonalizatuta eta kontrolatuta....\nLasarte-Oria Bai! Kros Herrikoi herriko merkataritzarekin bat\ntratu on bat, 2019\nLasarte-Oriako udalarekin hitzarmena sinatu dugu, Tratu On Bat markaren bitartez herriko merkataritza sustatu aldera. Nuria Fernandez sozioekonomiako zinegotzia eta Aitor Azkonobieta Ostadarreko...\nUrriaren 27an jokatuko da Lasarte-Oria Bai! Kros Herrikoiaren XXIV. edizioa\n2019 Urr 08\nkrosa, aurkezpena, lasarte-oria bai, herrikoia\nIzen-ematea zabalik dago Internet bidez, eta urriaren 17tik aurrera Manuel Lekuona Kultur Etxean egiteko aukera izango da Lehen aldiz, irabazleek erosketa-bonoak eskuratuko...\nI.Ipar Martxa Herrikoia\n2019 Ira 26\nIaz Ostadarreko Ipar Martxa taldearekin batera Lasarte-Oria Bai! Krosean ibilbide bat prestatu genuen proba modura eta bikain atera zen. Beraz, aurten Ipar...\n2019 Ira 24\nEz duzu inoiz korrika egin? Zure marka hobetu nahi? Prestakuntza ikusezina ezagutzen al duzu? Zure helburuak lortu aldera, Amaia Andresek – atleta...\nLasarte-Oria Bai! Kros herrikoirako izen-ematea, zabalik\n2019 Ira 16\nDagoeneko zabalik da kroserako izen-ematea, baina momentuz Internet bidez baino ezin da egin www.ostadarskt.eus eta www.sailkapenak.com web orrialdeetan. Ostegunetik, urriaren 17tik, aurrera Manuel Lekuona Kultur Etxeko...\nkrosa, Etxezarreta, Avenida, kamixetak\nDagoeneko zabalik da kroserako izen-ematea, baina momentuz Internet bidez baino ezin da egin www.ostadarskt.eus eta www.sailkapenak.com web orrialdeetan. Ostegunetik, urriaren 18tik, aurrera Manuel Lekuona Kultur...\n2017 Urr 30\nAurten Isaac Farre argazkilariak egin ditu Krosako argazkiak. Hemen ikusi ditzazkezue.


31/01/2017 15:55 0 comentarios\nMartxan da jada KoopFabrika, ekonomia sozial berria eta ekintzailetasun soziala bultzatzeko programa, Gipuzkoako hiru eskualdetan. Urtarrilean hasi eta ekainean amaituko den ikastaroa ekintzaile, elkarte edota enpresei begirakoa da eta bidea bakarrik egin beharrean, bidean zu bezala, beste hamaika ere badaudela ikusteko, sentitzeko, irudikatzeko modua.\n25/10/2016 10:54 0 comentarios\nZuen auzo, herri edo hirian etxebizitza-kooperatiba bat sustatu nahi al duzue? Hasteko, ondoko osagaiak behar dituzue: pertsona-taldea, etxebizitza-proiektu komuna, esku bete konfiantza eta motibazio, lagatako espazio bat (orube bat edo birgaitzeko eraikin bat) eta oinarri sozial eta ekonomiko sendoa.\nLehenik eta behin, jarri pertsonak beratzen etxebizitza-eskubidea zailtzen duen sistema sozial eta ekonomikoan. Konfiantzaz eta motibazioz ondu. Denbora luzez irabiatu erreferentzia...\n18/10/2016 10:02 0 comentarios\nEkonomia sozial eta solidarioaren (edo eraldatzailearen) II. Kongresua ospatuko dugu Bilbon datorren azaroaren 10etik 12ra. Aitzakia ezin hobea gaia erdigunera ekarri eta egun bizi gaituen ekonomia eraldatu beharraz aritzeko, bai eta jada norabide horretan martxan dauden ekimen guztiak ikusarazteko ere. Ekimen horiekin guztiekin makro-collage bat egin nahi dute. 300 esperientzietara erraz iritsi baietz!\nZuk ere Ekonomia Sozial Eraldatzailearen esperientziaren baten berri eman nahi baduzu, ...\nBurujabetza, ordea, ezin interdependentziarik gabe ulertu, ezta burujabetzaranzko bidea komunitatea gabe ere....


IKEIk aholkulari tekniko gisa parte hartu duen Eibarko ETEen Planaren bigarren edizioaren balorazio altua - Ikei\nEkimena Eibarko Udaleko Garapen Ekonomiko, Enplegu eta Berrikuntza arloak sustatu du, eta 2020an garatu zen. Hasteko, enpresa parte-hartzaile bakoitzaren egoeraren diagnostikoa egin zen, eta, horri esker, enpresa bakoitzaren hobekuntza-arlo potentzialak eta hazteko gaitasuna hauteman ahal izan ziren, ondoren banakako ekintza-planak definitu eta abian jartzeko.\nEra berean, Covid- 19k sortutako krisiaren ondorioz, parte hartu zuten zenbait enpresetan hasieran aurreikusitako lan-metodologia egokitu behar izan zen, epe labur eta ertainean pandemiak negozioan zuen eragina arintzeko eta, horrela, egoera hori gainditu ondoren jardueraren jarraipena ziurtatzeko.\nEnpresek oso positiboki baloratu dute programan parte hartu izana, bai programaren erabilgarritasunari dagokionez, bai lortutako emaitzei dagokionez. Era berean, enpresetan parte hartu duten IKEIko aholkularien dedikazioa eta profesionaltasuna azpimarratu dute.


Erraldoiak « uhandreak\n« Amaren odola eta umekiarena ez dira berdinak Atunen berogailua eta sare zoragarria »\nLurraren historian zehar asko aldatu da atmosferaren O2 kontzentrazioa. Hasieran ez zegoen oxigenorik. Gero, kontzentrazio apaleko eta kontzentrazio garaiko aldiak izan dira, beste gasekin (CO2 eta CH4 esaterako) gertatu den bezala. Atmosferaren oxigeno kontzentrazioa 20’5 %koa da egun, baina 35%koa izatera heldu zen iraganean eta 15%koa izan da metazooak agertu zirenez geroztik gertatu den O2 kontzentraziorik apalena.\nLurraren historian zehar gertatu diren oxigeno kontzentrazioaren aldaketak aipatu ditugu aldaketa horiek zerikusi zuzena bide dutelako zenbait espezieren aleek lor dezaketen tamainarekin. Karbonifero izeneko aldia, zenbait animalia talderen gigantismoko aroa izan zen. Erraldoi gehienak, intsektu hegalariak ziren, baina artropleurido (artropodo iraungiak), milazango eta Labyrinthodontia (anfibio iraungiak) azpiklaseko espezie lehortiar batzuk ere, erraldoiak ziren. Ikus ditzagun aipatu gigantismo horren hiru adibide: 0’7 m-koa zen Protodonata ordenaren sorgin orratz iraungi baten hegalen punten arteko zabalera; baziren 1 m-ko luzera zuten milazangoak eta 2 m-ko arrabioak ere (pentsa ze susto hartuko genukeen holakoekin topo egingo bagenu!).\nBada, Karboniferoa izan da oxigeno kontzentrazio garaiena gertatu den aldia Lurraren historia osoan. Oxigenoa kanpo mediotik ehunetara iristeko barreiatze-prozesuek garrantzia dutenean espezie batean, arnas medioaren oxigeno kontzentrazioak neurri handian baldintza dezake espezie horren tamaina. Izan ere, eguratsaren O2 kontzentrazioa 35%-ra iristen bada, 67% garaiagoa da O2-ren barreiatze-tasa. Igoera hori garrantzi handikoa da barreiatzearen menpekotasun handikoak diren arnas sistema duten animalientzat. Hori dela-eta, horien artean daude larruazal-arnasketa erabiltzen duten anfibioak eta, noski, barreiatzearen guztiz menpekoak diren trakea-sistema dutenak ere. Hortaz, ez da bat ere harritzekoa gigantismo kasu gehienak erakutsi dituen taldea intsektuena izatea, trakea-sistema baita intsektuen arnas aparatua.\nGai honi buruz idatzi genuen “Arnas egiteko beste modu bat” izenburuko sarreran ere. Orduan azaldu genuen bezala, trakea-sistemaren ezaugarriak direla-eta, intsektuen tamaina mugatua dago eta ezin daiteke oso handia izan. Baina oxigenoa barreiatzeko baldintzak aldatzen direnean (O2 kontzentrazioa aldatzen delako, adibidez), tamainaren muga ere aldatzen da; horixe da hemen ikusi ahal izan duguna. Gauza bera gertatzen da egungo anfibio urodeloekin; larruazal-arnasketaren oso menpekoak direnez, euren tamaina ere mugatua dago eta, horrexegatik, zenbait espezieren aleak heldu ahal izan ziren Karboniferoan 2 m-ko luzera edukitzera.\nHemen aurkeztu duguna, hipotesi bat baino ez da, baina oinarri oso sendoak dituen hipotesia. Bere alde dago, gainera, Permiar aldian zehar batera gertatu ziren O2 kontzentrazioa beheratzea eta espezie erraldoien iraungitzea. Gero beste aldi batean, Kretazeoan, baldintza hiperoxikoak itzuli ziren eta O2 kontzentrazioaren igoerarekin batera, intsektu erraldoiak sortu ziren berriro ere. Efemeropteroak ziren Kretazeo-ko intsektu erraldoiak, baina berriro desagertu ziren eguratsaren O2 gertutasuna jaitsi zenean.\nOharra: Argazkia Natur North Manitobako online aldizkaritik hartu dugu.\niraila 21st, 2009 | Atala: Arnas gasen trukea Erantzuna idatzi


Minecraft Desblokeatua - Nola jolastu eskoletan? - Jokoa\nMinecraft garai modernoetan ere nagusi den joko arrakastatsua da. Grafiko blokeatuak eta pixelatuak bere lehen salmenta bihurtu dira. Grafikoki aurreratutako jokoen industrian ere, jende askorentzako aukera izaten jarraitzen du. Zergatik? Zure pertsonaiak eta mundua eraikitzeko askatasunagatik da. Minecraft guztiz pertsonalizagarria da.\nHala ere, joko ezaguna denez, baliteke zure ikastetxeak sarbidea mugatu izana. Agian ezin duzu eskolara wifi bidez sartu. Nola jolastu dezakezu Minecraft eskolan? Minecraft-ek eskolan jolasteko erabilgarri dauden hiru aukera azalduko ditugu.\nMinecraft-en zure Skins propioak sortu nahi dituzu? Egiaztatu Minecraft azaleko ideia eta aholku onenak gure azken artikulutik.\nMinecraft desblokeatua: erabili eskolako ordenagailuak\nEskolara ekartzeko gailu edo ordenagailu pertsonalik ez baduzu, ikastetxearen ordenagailuaren araberakoa izango zara. Orain, arazo batzuk daude Minecraft jolasteko eskolako ordenagailuetara begiratzean.\nLehenik eta behin, seguruenik sistemaren eskakizuna ez da bat etorriko, batez ere errendimendu grafikoan. Hori dela eta, Minecraft-ekin ezarpen grafiko baxuenetan erreproduzitu beharko duzu, ondo funtziona dezakeela eta esperientzia murgiltzailea eskaini ahal izateko.\nLinean jolasteko asmoa baduzu, baliteke Interneteko abiadura egiaztatzea. Batzuetan, Minecraft ikastetxeko ordenagailu batean jolastea erronka bihur dezakeen abiadura-tapoia dago. Edozein modutan, Minecraft eskolako ordenagailuan nola jolastuko duzun jakitea da.\nArrisku horiek eta errendimenduaren beherakada ulertzen badituzu, arriskua jokatzen jarrai dezakezu. Hala ere, zure ordenagailuak administratzailea bereizita badu, agian beste fitxategi bat aukeratu beharko duzu.\nZein Minecraft fitxategi deskargatu behar da PC eskolan?\nMinecraft-ek ordenagailuan deskargatzeko bi fitxategi daude eskuragarri. .Msi eta .exe fitxategia dago. Ordenagailuaren administratzaile gisa sarbidea baduzu, .msi fitxategia erabil dezakezu eta instalatu. Hala ere, ikastetxe gehienek ikasleentzako administratzaileen sarbidea eragozten dute. Hori dela eta, .exe fitxategia deskargatu beharko duzu. Ez zaitez kezkatu! Ez du zure jokoan eragingo. Administratzaile ez diren erabiltzaileentzat eskuragarri dagoena da. .Exe fitxategia deskargatu dezakezu hemen .\nKonfigurazio eta instalazio prozesu estandarra jarraitu dezakezu. Administrazioak Minecraft instalatuta duzula aurkitzea nahi ez baduzu, agian beste nonbait gorde nahi duzu.\nNola desblokeatu Minecraft eskolan?\nGoian emandako .exe fitxategia deskargatzeak Minecraft desblokeatu beharko luke zure ikastetxeko ordenagailurako. Hala ere, sarea guztiz bestelako espektroa da. Erronka da Minecraft modu eraginkorrean jokatzea eskolan Interneterako sarbiderik ez baduzu. Hona hemen erabil ditzakezun zenbait alternatiba:\n1. Erabili zure puntu aktiboa\nGaur egun ia ordenagailu guztiek erabiltzen dute wifia. Nahiz eta zure ikastetxeko ordenagailuak wifi gailurik ez izan, erraz eros dezakezu. Wifi gailu estandarra oso merkea da eta lana lortuko du. Ondoren, telefonoaren Hotspot-a erabil dezakezu eta Interneteko konexioa aktibatu. Konektatu internet ordenagailutik telefonoaren Hotspot-era.\nEz da modurik eraginkorrena zure telefonoaren Interneteko abiaduraren eta sarearen irisgarritasunaren mende baitago. Hala ere, hack bikaina da zuretzat eskolan arazorik gabe erabiltzeko.\nZure telefonoaren Interneteko konexioa garestiegia edo eskuraezina bada modu eraginkorrean ikastetxean, orduan ikastolako wifiarekin fidatu beharko zenuke. Hala ere, baliteke zure ikastetxeak Minecraft blokeatuta egotea, webgunera sartzeko beste batzuen artean. Zer egin dezakezu?\n2. Erabili VPN bat\nHau da aukerarik onena zure ikastetxeko ordenagailurako wifi gailu batean inbertitu nahi ez baduzu. Zure mugikorraren Hotspot-a erabili nahi ez baduzu, a erabiliz VPN bikaina da. VPN ospea gero eta handiagoa da. Garai batean, inork ez zekien espezializazioa denik. Orain, oso ezaguna da streaming bidezko hornitzaile asko VPN IP blokeoan lanean ari direla. Baina ez duzu kezkatu beharrik.\nMinecraft-ek ez du VPN sarbidea blokeatzen eta zure konexioa babestuko du. Are garrantzitsuagoa dena, VPN aukera ezin hobea da ikastolako wifiarekin konektatzen zarenean anonimotasuna mantendu nahi baduzu. VPN aukera egokia da Minecraft-ekin zure gailuan ikastetxeko sarean edo ikastetxeko ordenagailuan jolastuko baduzu.\nHona hemen Minecraft eskolan VPN bidez desblokeatzeko egin behar duzun guztia:\nDeskargatu VPN:Ziurtatu premium VPN zerbitzu hornitzailea deskargatzen duzula. Agian ez zara dirua inbertitu nahi ikaslea zaren heinean. Hala ere, VPN zerbitzu hornitzaile askok gailu anitzetarako sarbidea eskaintzen dute. Beraz, lagunekin txipa egin eta VPN harpidetza eros dezakezu. Ez da jakintsua doako VPNa erabiltzea fidagarriak ez direnez, ezta VPN konexiorako funtsezkoa den bertsio segurua eskaintzen dutenik ere.\nAbiarazi VPNa:Harpidetu nahi ez baduzu, VPN zerbitzu hornitzaile gehienek probarako bertsioa eskaintzen dute. Batzuk banda zabalera kopuru mugatuan daude; beste batzuek egunen arabera ematen dute. Hori dela eta, VPN bat lortzeko erabil dezakezu. Instalatu ahala, zure VPN konexioan VPN bat abiarazi dezakezu. Ziurtatu VPNak wifi konexioa onartzen duela.\nJolastu Minecraft:Hori da behar dena! VPN instalatu eta abiarazi ondoren, atzeko planoan aktibatuko da, eta Minecraft erreproduzitu ahal izango duzu ikastolako wifi-an. Urrats hau jarrai dezakezu edozein gailuk edo baita eskolako ordenagailuak ere modu eraginkorrean erreproduzitzeko.\nJolastu Minecraft wifi punturik edo VPNrik gabe:\nGoian emandako aukeren alternatibaren bila zabiltza? Ez dago bat Minecraft autentikoa erreproduzitu nahi baduzu. Minecraft-en Xbox jarraitutasunari esker, zure lagunekin plataforma anitzeko erreproduzitu dezakezu. Hala ere, hori egin dezakezu.\nBaina albiste onak daude! Minecraft Education Edition dago.\nZer da Minecraft Education Edition?\nPandemiaren artean, Microsoft-ek Minecraft bertsioa kaleratu zuen, ikasleen hezkuntzarako esperientzia murgiltzailea eskaintzera bideratua. Lizentziadun hezkuntza institutua bazara, Minecraft Education Edition lor dezakezu eta ikasleen artean banatu.\nMinecraft-en esperientzia dibertigarri eta murgiltzaile berbera eskaintzen dizu eskola batekin. Beste modu batera esanda, jokalariek Minecraft munduko benetako eskolara joan daitezke! Zer moduzkoa da hori? Izan ere, Minecraft-en erakargarritasun erakargarria gehitzen zaio, funtsean jolasak egitea eta gauza asko egitea bezalakoa baita.\nMicrosoft-ek hezkuntza muga berri batera bultzatu dezake Minecraft Education Edition-ren bidez.\nZer behar duzu Minecraft Education Edition-rentzat?\nMinecraft Education Edition lortzeko hezkuntza institutu legitimo bat izan behar duzu. Ondoren, aurrez existitzen bazara Office 365 harpidetza, doako lizentzia lortuko duzu (harpidetzako hitz dotorea) Minecraft Education Edition-rako.\nMinecraft administratzaileak edo jabeak jokoan instalatuko du bere sisteman, eta jokoaren bidez, gonbidapen aukera dago. Hobe da ikasleei 'hezkuntza' edo 'profesional' mezu elektronikoa egin dezatela eskatzea eta posta elektroniko horietarako esteka bidalita gonbidatzea.\nMezu elektroniko horietarako sarbidea duten pertsonek soilik deskarga dezakete Minecraft hezkuntza edizioa eta saioa hasi. Horrela, ikasleek eta irakasleek hezkuntza sistema hobea eta osasuntsuagoa izan dezakete.\nMicrosoft Education Edition-era zure ikastetxeko administrazioa konbentzitzen baduzu, hori da eskolan eta etxetik jolasteko modurik onena ikasteko esperientzia murgiltzailea lortzeko. Microsoft-eko agenteei eska diezaiekezu zure ikastetxera etortzeko.\nBestela, VPN erabiltzea beti da aukerarik onena Microsoft Education Edition-rekin traba egin nahi ez baduzu. Azkenean, egin dezakezu guztia Hotspot mugikorra eta wifi gailua ikastetxeko PCrako jokoaz interferentziarik gabe gozatzeko.\nGida honek Minecraft desblokeatu eta eskolan jolasteari buruz gauza berriak argitzen eta zerbait berria ikasten lagunduko dizula espero dugu.\nzer gertatu zen leihoetarako safariarekin\nikusi doako pelikula osoa linean\npcrako Android simulagailurik onena\nanime streaming guneak zerrenda\ndoako filmak erreproduzitzen erregistratu gabe


Kirol motaren esparrua\nFokalaren lehen fusilen esparruak\nEhiza Rifle esparrua\nFusilen esparru taktikoa\nKirol motako eraztuna\n1 hazbeteko edo 25,4 mm-ko altzairuzko eraztunak\n30 mm-ko altzairuzko eraztunak\n34/35 / 36mm Altzairuzko Eraztunak\n30 mm-ko aluminiozko eraztunak\nMuntaketa Sistema Taktiko Integrala\nKirol motako mendia / Osagarriak\nPieza bakarreko altzairuzko oinarria\nOne Piece Picatinny Rail Altzairuzko Oinarria\nOne Piece Picainny Rail aluminiozko oinarria\nPuntu gorria eta berdea\nNeurri, forma, material, inprimatutako artisautza eta patata frijituak ekoizten ditugu; zure eskaeraren arabera pertsonalizatua. Maiztasun baxutik frekuentzia ultraegora arte edo jatorrizko txipak edo bateragarriak aukeratu ditzakezu. Gutxieneko eskaera politikarik ez da ematen malgutasuna gure bezeroen behar guztiei erantzuteko.\noptika une bakoitzerako\nTaskical & Hunting Riflescope Factory\n* Distantzia luzeko tiroak egiteko, ehiza handiko ehiza, frankotiratzaileen tiroak egiteko, eta abar. * Fokalaren lehenengo diseinua, tamaina zuzena bihurtzeko helburuarekin. * Premium errendimendu optikoa ikuspegi bikainarekin eta benetako koloreen errendapenarekin. Lente guztiak Banda Zabala Guztiz estalitako anitzeko * Begi erliebe oso luzea eta Eremu handia ...\n3X30 Prisma Taktikoaren Pistola Errifleen Irismena\nEredua: SCOC-20 Calypos Handipena: 3x Lente Helburuaren Dia: 30mm Irteera Ikaslea: 10 mm Luzera: 124mm (4,9 hazbeteko bertsio trinkoa) Altuera: 76mm (3,0 hazbeteko) Pisua (garbia): 435g (15,3 ontza) Begien erliebea: 90mm ( 3,5 hazbeteko) Ikusmen eremua (@ 100yds): 7 ° Optika estaldura: Estaldura guztiz anitzeko erretikula: MPT2 grabatua Glas ...\n3X-Fts Lupa Errifle Esparru Taktikoa Iraulketako Muntaiarekin\nOptika hau bereziki diseinatuta dago ikuspegi holografiko eta erreflexuekin bateragarria izateko errendimendua handitzeko eta eremuan malgutasun handiena lortzeko. Lupa hau osagarri ezin hobea da militarrei, legea betearaztekoei, kirol jaurtitzaileei eta ehiztariei. Flip to side mount-ek erabiltzaileari ematen dio ...\nEhiza-miraklekua Reflex Gorria DOT Sight Fit Night Vision 20mm Qd Weaver Mount\nNabarmendu Goi-mailako eskaera handia betetzeko Gorria eta Gaueko Ikuspegia 3 MOA Dot Ikusmena Argia eta Zorrotza Konpaktua Sute Errealeko Kalibraziorako diseinatua Hausnarketa eta kota doitu eta birkalibratu egin daiteke Mugimendu sentsorea, puntu gorria automatikoki argitzen da Lo modua lo moduan moduko bibrazioak sentitzen direnean. aktibatu ...\nRifle Scope 3-9 × 32 fusil telescopio militar ehiza\nKalitate handiko beira optikoak eta guztiz estalitako optikak irudi argiak eta zorrotzak eskaintzen dituzte. HydroShield lentearen estaldurak bistako irudi argia mantentzen laguntzen du, eguraldiaren baldintzak kontuan hartu gabe. BIJIA SureGrip gomazko gainazalak filmatzeko baldintzetan erraz egokitzeko deskribapena: 3 - 9 x 32 A / O Eremu Zaharra ...\nHEMEN JARRI ZAITEZ GUREKIN HARREMANETAN\nPosta elektronikoa: office@chenxi-outdoor.com\nHelbidea: 1302,13 gela / FL., Xingye Industrial Blod, 901 Baizhang East


Ekhi Arzamendik irabazi du Costa Doradan astebeteko bidaia, HIRU3 jaian! | EiTB Hiru3\nEkhi Arzamendik irabazi du Costa Doradan astebeteko bidaia, HIRU3 jaian!\nParte hartzeko azken eguna:2017/10/05\nUrriaren 7an egin dugu HIRU3 jaia, Bilbon, eta kide guztion artean Costa Doradan astebeteko bidaia zozketatu dugu, lau lagunentzako. Ekhi Arzamendi izan da irabazlea!\nEgun osoko jaia egin dugu urriaren 7an Bilbon, Euskaduna Jauregiaren kanpoaldean. Musika ardatz hartuta, Go!azen eta 3TXULO ikuskizun bereziak, errealitate areagotua, tailerrak, puzgarriak, eta hainbat sorpresa zein sari ugari izan ditugu parte hartu duzuen guztion artean banatzeko.\nHIRU3 kideon artean sari potoloa zozketatu dugu, EROSKI BIDAIAKen eskutik: Costa Doradan astebeteko oporraldia lau lagunentzako (bi nagusi eta bi haur), Port Aventurarako egun baterako sarrerak barne; 8 egun/7 gau Oh!tels kateko 3 izarreko hotelean, mantenu erdian.\nEta sari potolo horren irabazlea, Ekhi Arzamendi Aranbarri izan da!!!\nOHARRA: 2018ko martxoaren 31a baino lehen egin beharko da oporraldia (abenduaren 20tik 31ra salbu), libre dauden daten arabera. Umeen adina, 2tik 10 urtera. Joan-etorriak ez daude barne.


Spraydome ihinztagailu-gama egokia da hesi kimiko osoa behar den egoeretan sasiak tratatzeko. Kanpai babesleak erabat eusten dio ihinztatzeari, eta, horri esker, laborearekin kontaktu kimikoa kritikoa den lekuetan lan egin daiteke, labore gazteetan bezala, baita haize-baldintza txarretan lan egin ere.\nIhinztadurarako hesi fisiko bat eskaintzeaz gain, bere kanpaia babeslea kanpaia malguak baino sendoagoa da eta, beraz, iraunkortasun handiagoa eta higadura txikiagoa dauka.\nS-dome ihinztagailua, 120cm-ko kanpaiekin, altuera eta zabaleraren erregulazio eta bukaerako doikuntza elektrikoak, 6x4m-ko kaleetako almendrondo batean lanean.\nKanpaiak erabat gordetzen du ihinztadura-likidoa, eta, beraz, laborearekiko kontaktu kimiko kritikoko aplikazioetan tresna erabiltzea ahalbidetzen du, deriba % 95ean murrizten du-eta.\nZuhaitz edo zuhaixkaren oinarriaren inguruan bira egiten du eta belar gaiztoen erabateko kontrola bermatzen du.\nEzagutu itzazu SprayDome ihinztagailua osatzen duen osagaien eta egituraren xehetasunak biltzen dituen fitxa.\nEzagutu sakonago gure Spray Dome ihinztagailua bere erabilera-ingurunean


Garraio eredu berrien gizarteratzea Lanbide Heziketaren bidez | El Diario Vasco\nSociedadGarraio eredu berrien gizarteratzea Lanbide Heziketaren bidez\nOraindik ere dauzkaten mugak ezagututa, teknologia berriok etorkizunean zeresana emango dutela uste du Gaizka Lazarobaster Tknika Lanbide Heziketako irakasleak\nHAIZEA FURONESDonostia Domingo, 9 junio 2019, 08:47\nAuto elektrikoek bilakaera nabarmena izan dute sortu zirenetik, baina azken urteotan, bereziki, ibilgailu horien funtzionamendua aldatu egin da erabat; auto elektrikoak sortu dira, eta merkaturatu. XX. mende hasieran, petroliozko erregai-motorrak zabaldu ziren. Hori dela eta, autoek bi arazoren garapenean lagundu dute, besteak beste. Batetik, petrolioa agortzea, eta bestetik, berotegi efektua areagotzea.\nGaizka Lazarobaster Tknika Lanbide Heziketako irakasleak azaldu duenez, askotariko onurak ematen dizkie erabiltzaileei auto elektrikoek. Besteak beste, gailuaren «motor isila, erregairik botatzeko beratu beharrik ez izatea eta gidatzeak ematen duen antsietate maila baxuagoa» nabarmendu ditu.\nHala ere, ez du uste gakoa bata edo bestea aukeratzea denik, baizik eta garraio ereduak esploratu eta industriari garatzen laguntzea. Oraindik ere dauzkaten mugak ezagututa, teknologia berriok etorkizunean zeresana emango dutela uste du.\nIazkoaren arrakasta ikusita, ekin diote aurtengo Diasporaren Eguna antolatzeari Gure laugarren hizkuntza


AUZOKIDEAK | elinberri | Page 57\n2016. martxoak 23\n“2016 BIDEA” proiektuak Euskal Herria 32 etapetan zeharkatuko du aurtengo martxoa eta urria bitarte. Club Vasco de Camping Elkarteko ekimen bat da eta Euskal Herria 32 etapetan zeharkatzeko helburua du. Etapak igandero izango dira eta kultur…\n2016. martxoak 22\nPasa den igandean, martxoak 20, ESTEBAN SUESCUN LIZARBE TXARRINAK bigarren postua lortu zuen Tuterako Copa Caja Rural BTT-ean, Master 40 mailan.\nPasa den igandean, martxoak 13, SERGIO LÓPEZ DE LUIS TXARRINAK Igantziko (Nafarroa) Irrisarri Land-en ospatutako 2016ko GLADIATORS DAY-en elite mailan zortzigarren postua lortu zuen.\n2016. martxoak 18\n2016. martxoak 17\n“Erdialde” euskarazko idazlan laburren lehiaketa\nMiranda de Argako EUSKARAREN LAGUNAK “ERDIALDE” EUSKARAZKO IDAZLAN LABURREN 9. LEHIAKETAN parte hartzeko oinarriak argitaratzen ditu.\n2016. martxoak 14\nPasa den astean berriro ere EL SOTICO urak hartu zuen. Futbol zelaia osteguneko 7:15etatik ostiraleko 17:00etara urez beteta egon zen, horregatik, CD INJERTO-k BERBINTZANAKO frontoian entrenatu zuen eta LODOSAK bere futbol zelaia utzi zion asteburuko…\nPasa den igandean, martxoak 6, IRENE GUEMBE IBÁÑEZ TXARRINAK 2016ko GALAR TRAIL-ean hirugarren postua lortu zuen.\n2016. martxoak 6\nMontse Borda-ren erakusketa\nMartxoan zehar, Montse Borda-ren ‘Emkumeen begiradai erakusketa ikusgai, Txantreako Auzotegi Kultur Etxean.\nIpar Euskal Herriko Garapen Kontseilua (23)


60 ikuskizun eta tailerretik gora “Ikusi eta Ikasi” programaren 13. edizioan – Bilbao Euskaraz\n60 ikuskizun eta tailerretik gora “Ikusi eta Ikasi” programaren 13. edizioan\n11/01/2017 UncategorizedIker Olkoz Aldareguia\nUrte berriarekin berriro hasiko dira umeentzako ikuskizunik onenak euskaraz. Bilboko Udalaren Euskara eta Hezkuntza Sailak, Euskaltzaleen Topagunearekin batera, abian jarri du, aurten ere, Ikusi eta Ikasi programa, 2 eta 8 urte bitarteko umeentzat.\nHamahirugarren edizio honetako eskaintza era askotakoa da: Antzerkia, magia, musika, dantzak, pailazoak, zirkoa, txotxongiloak, ipuin-kontalariak eta sabeliztuna; gainera, tailerrak, esate baterako, sukaldaritza, mozorrogintza, musikaterapia, barreterapia, sormenezko eraikuntza eta sendabelarren tailerrak. Aurten ere gurasoei orientabideak emateko hitzaldiak izango dira, seme-alabei eskoletako lanak egiten laguntzen jakiteko eta emozioak kudeatzen ikasteko. Azken hau berria da.\nPrograma datorren astelehenean, urtarrilak 16, hasiko da eta apirilaren 5era arte iraungo du. Guztira, aisialdia, kultura eta hezkuntza uztartzen dituzten 66 jarduera garatuko dira Abandoko, Begoñako, Basurtuko, Errekaldeko, Castañoseko, Santutxuko, eta Zorrotzako udaltegietan, Indautxuko Karmen eta Bilborock aretoetan, Abusuko liburutegian, Euskararen Etxean (San Ignazio) eta Tiboli, Zamakola eta Iruarteta eskoletan.\nAurten hiru leku berri egongo dira: Euskararen Etxean San Ignazion, Abusuko liburutegia eta Iruarteta eskola San Adrianen. Horrela uriko ia auzo guztietara helduko da programa.\nBilboko Udalak ahalegin handia egin du txikien artean oso harrera ona duen “Ikusi eta Ikasi” programari eusteko eta kalitatea hobetzeko. 13. edizioan programazio berezia egongo da. Guztira, 31 ikuskizun, 28 tailer eta gurasoentzako 7 hitzaldi egongo dira.\nSendabelarren tailerra: tailer berria.\n13. edizioan tailerren kopurua handiagoa izango da. Iaz 24 izan ziren eta aurten 28 izango dira. Tailer berri bat izango da aurten: sendabelarren tailerra. Beraz, iazko sukaldaritza, musikoterapia, mozorrogintza eta sormenezko eraikuntza eta barreterapia-tailerrei, sendabelarrei buruzkoa gehituko zaie.\nAurten jende guztiak nahi duen tailerrean plaza lortzeko aukera bera izateko zozketa bat izango da izena eman duten pertsonen artean.\nTailer eta jarduera guztiak 18:00etan hasiko dira, Deustu Bidarteko udaltegian antolatutakoak izan ezik. Hauek 11:00etan garatuko dira.\nGurasoei emozioak kudeatzen irakasteko hitzaldia.\nAurreko edizioen ildo beretik, aurten ere Iñaki Eizmendi hezitzaileak zenbait hitzaldi eskainiko ditu gaztelaniaz, gurasoei orientabideak emateko. Eizmendik horietan euskaraz ez dakiten gurasoei seme-alabei lagundu ahal izateko orientabideak emango dizkie.\nBeste alde batetik, lehenengo aldiz, euskaraz izango dira hitzaldi batzuk gurasoek emozioak kudeatzen ikasteko, gurasoak emozioetan hezteko eta horren ondorioz emozioen kontrol ona edukitzeko, seme-alaben etorkizuneko garapenerako gakoa baita. Eukene Larrea psikologo eta terapeutak emango ditu hitzaldiok. Heziketa emozional ona edukita, problema askori modu egokiagoan egingo diete aurre. Hitzaldietara joateko ez da beharrezkoa aldez aurretik izena ematea. Hala ere leku mugatuak egongo dira. Guraso zein interesdunek www.ikusietaikasi.net webgunean programazioa, albisteak, bideoak eta agenda kontsultatu ahal izango dituzte; baita aholkuak, tresnak eta baliabideak jaso ere.\nIazko edizioan 6500 pertsonatik gora izan ziren parte-hartzaileak\nIkusi eta Ikasi programak 13 urte bete ditu jadanik, 2005ean hasi zenetik, euskararen erabilera bultzatzeko asmoz ume bilbotarren artean aisialdirako, eta beti modu dibertigarrian. Iazko edizioan Ikusi eta Ikasi programak 6505 pertsona batu zituen eta magiaz, musikaz, sukaldaritzaz, antzerkiaz edota dantzaz gozatu ahal izan zuten.\nZehatzago, Begoñako Udaltegiak 880 pertsona batu zituen, Bilborockek 830, Deustu Bidarteko Udaltegiak 782, Errekaldeko Udaltegiak 838, Santutxuko udaltegiak 27, Zorrotzako udaltegiak 55, Tiboli eskolak 639, Zamakola eskolak 135, Castañoseko Udaltegiak 37, Abandoko Udaltegiak 306, Basurtuko Udaltegiak 426 eta, azkenik, Karmengo aretoak 1.550 pertsona batu zituen, hain zuzen ere.\nAurreko bidaleta Abian da Rafael Mikoleta Ipuin Lehiaketaren XXIX. edizioa Hurrengo bidalketa “Lu eta Le” antzerkirako sarreren zozketa martxan da


Osakidetzako Lehen Arretako uztearen aurkako kontzentrazioak - sindicato ESK sindikatua\n2022 urtarrilak 10\nUrtarrilaren 12an Areilza-Indautxu doktorearen anbulatorioaren aurrean kontzentratzeko deia egiten du ESK-k, Bilboko Lehen Mailako Atentzioak duen estresik handiena salatzeko.\nGure arduradun politikoek Lehen Arretarekiko izan duten urteetako utzikeri eta eraiste jasangaitza kolapsoa eta estutasuna eragin dute Covid olatu berri honen aurrean. Kudeaketa negargarria, atzetik aspaldiko egiturazko defizita dakarrena eta murrizketa eta desberdintasunetan sakontzen duena. Horregatik, ESK sindikatuak protesta-kontzentrazioa deitu du urtarrilak 12, 13:30ean Areilza-Indautxu doktorearen anbulatorioko atean.\n« Erantzun serio eta irmoa eman beharrean gaude, Lehen Arretan egun batzuetako grebarekin besteak beste, sindikatu, langile, plataforma profesional eta mugimendu sozialen parte-hartzearekin »\nLehen Arretak lehenbailehen inbertsio, baliabide eta langile gehiago behar ditu osasun publikoa, unibertsala eta kalitatekoa bermatzeko. Bere aurrekontua %14tik %25era igo behar du, Europako estandarrekin parekatzeko, sortu zeneko sustapen- eta prebentzio-printzipioak bete ahal izateko eta osasun-arreta jasotzeko desberdintasunak saihesteko.\nHorregatik guztiagatik, ESKrentzat nahikoa dela esateko unea irtzi da. Aski dela esateko eta, konbikzioz, erantzun serio eta irmoa emateko, Lehen Mailako Arretan egun batzuetako grebarekin besteak beste, sindikatu, langile, plataforma profesional eta mugimendu sozialen parte-hartzearekin.


Atal honetan, LibreOffice Writer aplikazioan edukia aldatzearen edo ezabatzearen aurka babesteko hainbat aukera azaltzen dira.\nSekzioak babestea LibreOffice Writerren\nLibreOffice Writer testu-dokumentuetako edozein sekzio babestu daiteke aldaketen aurka, nahi izanez gero pasahitzarekin.\nBabesa ez dago pentsatuta informazioaren segurtasun-babes gisa, baizik eta nahigabe egindako aldaketak saihesteko.\nBabestu beharreko informazioak sekzio batean egon behar du. Sekzio bat sortu edo hautatzeko:\nSekziorik ez badago, hautatu testua, eta aukeratu Txertatu - Sekzioa... menua.\nSekzioa lehendik badago: Aukeratu Formatua - Sekzioak... menua eta hautatu sekzioa Sekzioa zerrendan, edo egin eskuineko klik sekzioaren gainean, nabigatzailean, eta aukeratu Editatu....\nEdukiak pasahitzik gabe babestu nahi badituzu, aukeratu Idazketaren aurkako babesa atalean dagoen Babestu kontrol-laukia.\nEdukiak pasahitzarekin babestu nahi badituzu, aukeratu Babestu eta Pasahitzarekin kontrol-laukia eta sakatu Pasahitza... botoia. Sartu gutxienez bost karaktere dituen pasahitz bat eta baieztatu.\nAukeratu Formatua - Sekzioak... menua eta hautatu sekzioa Sekzioa zerrendan, edo egin eskuineko klik sekzioaren gainean, nabigatzailean, eta aukeratu Editatu....\nBabesak pasahitzik ez badu, eta bat eman nahi badiozu, aukeratu Pasahitzarekin kontrol-laukia eta sakatu Pasahitza botoia. Sartu gutxienez bost karaktere dituen pasahitz bat eta baieztatu.\nBabesak pasahitza badu, eta hura garbitu nahi baduzu, kendu marka Idazketaren aurkako babesa ataleko Pasahitzarekin kontrol-laukiari eta sartu pasahitz zuzena.\nSekzioa pasahitzarekin babestuta badago eta hura aldatu nahi baduzu, sakatu Editatu sekzioak leihoko Pasahitza botoia eta sartu pasahitz zuzena birritan.\nBabesak pasahitzik ez badu, kendu marka Babestu aukerari, Idazketaren aurkako babesa atalean.\nBabesak pasahitza badu, kendu marka Babestu aukerari, Idazketaren aurkako babesa atalean, eta sartu pasahitz zuzena.\nGelaxkak babestea LibreOffice Writer tauletan\nLibreOffice Writer aplikazioko tauletako banakako gelaxken edo taula osoen edukia aldaketen aurka babestu dezakezu.\nGelaxka bat edo gehiagorako, kokatu kurtsorea gelaxka batean edo hautatu gelaxka bat baino gehiago. Aukeratu Taula - Babestu gelaxkak menu-barran.\nTaula osorako, hautatu taula eta aukeratu Taula - Babestu gelaxkak menu-barran.\nBeharrezkoa bada, aukeratu LibreOffice - HobespenakTresnak - Aukerak - LibreOffice Writer - Formateatzeko laguntza, eta hautatu Gaitu kurtsorea Babestutako areak atalean.\nKokatu kurtsorea gelaxkan edo hautatutako gelaxketan, eta aukeratu Taula - Kendu babesa gelaxkei menu-barran.\nTaula osorako, nabigatzailean egin eskuineko klik taulan, eta aukeratu Taula - Kendu babesa laster-menuan, edo hautatu taula osoa eta aukeratu Taula - Kendu babesa gelaxkei menu-barran.\nEdukia babestea aurkibideetan eta indizeetan\nLibreOffice Writer dokumentuetan sortutako aurkibide eta indizeak automatikoki babestuta daude ustekabeko aldaketen aurka.\nEgin eskuineko klik indizean edo aurkibidean. Aukeratu Editatu indizea... laster-menuan. Aukeratu Babestuta eskuzko aldaketarik ez egiteko, Mota fitxan.\nEgin eskuineko klik indizean edo aurkibidean, nabigatzailean, eta aukeratu Indizea - Irakurtzeko soilik elementua.\nEgin eskuineko klik indizean edo aurkibidean. Aukeratu Editatu indizea... laster-menuan. Kendu marka Babestuta eskuzko aldaketarik ez egiteko aukerari, Mota fitxan.\nEgin eskuineko klik indizean edo aurkibidean, nabigatzailean, eta kendu marka Indizea - Irakurtzeko soilik elementuari.\nLibreOffice Writer dokumentu osoa babestea aldaketen aurrean.\nLibreOffice Writer dokumentu osoa babestu daiteke aldaketen aurrean, honako fitxategi-formatuetako bat erabilita: .doc, .docx, .odt edo .ott.\nDokumentu osoaren babesa gaitzeko, joan LibreOffice - HobespenakTresnak - Aukerak - LibreOffice Writer - Bateragarritasuna atalera eta aukeratu Babestu inprimakia. Babesa desgaitzeko, kendu aukera horren marka.\nBestelako edukiak babestea\nTitle is: %PRODUCTNAME Writer aplikazioan edukia babestea


Igantziko parajeak | Kirola | Berria\nArantza, Igantzi, Bera, Lesaka eta Etxalar herriek osatzen dute Nafarroako Mendialdeko Bortziriak. Inguru horretaz gozatzeko aukera ematen du proposatutako ibilbideak.\nPaisaia ederraz goza daiteke Arantzarako bidean. MIKEL ARRIZABALAGA\nBost herrik osatzen dute Nafarroako Mendialdeko Bortziriak: Arantzak, Igantzik, Berak, Lesakak eta Etxalarrek. Bost herri horiek Bidasoa ibaiaren bi ertzetako magaletan kokaturik daude, eta mugarekiko duten hurbiltasunagatik, urtetan kontrabandoaren lurrak izan dira. Inguruan altxatzen diren mendien magaletan, baserri ederrez gain, belardi zein harizti eta pagadiz osatutako parajeak aurkitu ahal izango ditugu. Ibilbide hau Igantziko parajeak ezagutzeko aukera baliatuko dugu, herritik abiatu eta Unanua tontorrera igo eta gero, erreka zuloraino jaitsiko gara San Juan Xarreko eremu natural-erlijioso-turistikoa bisitatuz.\nIgantziko San Migel parrokiaren ondotik abiatuko gara, etxe ederren artean murgilduz. Poliki-poliki igotzen hasi, eta berehala ikusiko ditugun galtzada zahar baten arrastoetatik herriaren goialdean dauden etxe eta baserrietara igoko gara. Asfaltatutako bidetik kilometro pasatxo beteko dugu maldan gora jarri eta aldapa pikoari aurre egiteko. Pista zabala lurrezkoa bihurtu eta altuera irabazten jarraituko dugu atsedenik hartu gabe. Mendi-lepo batera iristean, ezkerretik marrazten den bidetik gorantz egingo dugu, eta Unanuako tontorreraino helduko gara. Talaia eder horretatik lehen aldiz ikusiko ditugu Arantzako zirkua osatzen duten mendiak: Apaola, Urkidi, Zipuru, Mairubaratzeta, Mendaur, Mendieder, Ekaitza, Komizko gaina, Negusoro, Izu eta Pagolletagaña. Eta zirkua ixten duen mendia igo dugun Unanua hain zuzen ere.\nArantza aldera jaisten hasiko gara, mendiaren gandorrean zehar zabaltzen den bide nabarmenetik. Berehala Unanuko borda berrituaren ondora heldu, eta jaisten jarraituko dugu Landondo Arrata ibairaino, azken zatia antzinako galtzada ederretik. Puntu honetan, Arantzara zuzentzen den bidea utzi, eta ibaiaren paraleloan zabaltzen den porlanezko bidetik aurrera egingo dugu bide-seinale zuri-gorri-berdeek erakusten diguten norabidean. Asfaltoa amaitu, eta San Juan Xar eremuan murgilduko gara. Basoan marrazten den xenda eroso batek harrian zulatutako leize batera eramango gaitu, eta eskailera batzuk jaitsiz hiru turrusta dituen iturrira jaitsiko gara. San Juan iturria herri sinesmenaren arabera, bertako urak sendatzeko gaitasuna du: zapi edo oihal bat bertako iturrian busti eta mindutako gorputz atala igurzten da; gero, zapia ondoko harkaitzetan utzi behar da. Erritu horrek inguruko eta urrutiko jendea erakartzen du. Horretaz gain, goian dagoen haitzuloan artzain baten irudia dago, eta hari dioten debozioa aipatu behar da: San Juan egunean eta hurrengo lau igandetan Igantziko meza bertan egiten da, sinesmen pagano eta kristauen nahasmen bitxiaz.\n1987. urtean natura erreserba izendatua izan ziren paraje horiek atzean utzi, eta basoan zehar ondo markatutako xendatik errepideraino jaitsiko gara. Harrobira sartzeko errepidea zeharkatu, eta berehala beste xenda batek maldan gora jarriko gaitu. Antzinako galtzadatik igotzen jarraituko dugu, eta basotik ateratzean kilometro bat eskas geratuko zaigu abiapuntura itzultzeko. Herrian sartu aurretik, hori osatzen duten auzoen (Berrizaun, Frain, Irisarri, Unanua, Elusta, Piedadeko Gaina eta Sarrola) ikuspegi zabala izango dugu.


ETXARRI ARANAZKO DANTZAKIA | Nafarroako Dantzen Atlasa\nDantzakia du izena Etxarri Aranatzen egiten den soka dantzak. Dantzariak eskuz lotutako soka ireki batean dantzatzen dira. Dantza hau egun eta toki ezberdinetan egiten da: Andra Mari baselizan San Kirikotan eta Abuztuko Andra Mari egunean, eta San Adriango baselizan santu bereko egunean.\nEkainaren 13 eta abuztuaren 15ean, arratsaldez, Andra Mariren baselizan; Ekainaren 16an, arratsaldez, San Adrian baselizan\nSan Kiriko baseliza, Andra Mariaren baseliza\nSan Kiriko Etxarri Aranazko patroia da eta bere egunean (ekainaren 13), hainbat eginkizun egiten dira. Eguerdian meza eta meza ondoren eta elizaren atetik herriko soroak bedeinkatzen dira, uzta ona lortzeko asmoz. Arratsaldean Andra Mari ermitaren ingurumaritan lagun koadrilak merendatzera elkartzen dira eta otamena bukatuta, Dantzakia egiten da baselizaren aurrean. Festa eta dantza arratsaldez egiten da.\nSan Kirikotik hurbil, ekainaren 16an, San Adrian ospatzen da,...irakurri gehiago\nSan Kirikotik hurbil, ekainaren 16an, San Adrian ospatzen da, kasu honetan San Adriango baselizan. Eguna goizean goizetik hasten da eta udalak, herriak lagundurik, ermitarako bidea hartzen du. Hamar eta erdiak aldera Udalak gosaria eskeintzen du, “fritada” izenekoa, haragi gisatua eta zopa. Honi laguntzeko ardoa ere banatzen da udalaren kontura eta Sakanako beste herrietan bezala, “barkiloak” edo “katilluak” izeneko zilarrezko edontzietan edaten da. Bazkaldu eta gero dantzak izaten dira, txistulariak mahaien artean ibiltzen baitira kalejirak eta bestalako dantzak eta soinuak joz. Azkena, herrira jeitsi baino lehen Dantzakia, herriko kintoek dantzatuta (18 urte bete dutenak).\nDantzakia Sakanako beste herrietan Zortziko edo Giza dantza izenekin ezagutzen den dantza da. Izan ere, Zortziko izenarekin ere ezaguna da Etxarri-Aranatzen. Dantzariek soka batean egiten dute dantza bata bestearen segidan eta eskutik lotuta, lehenbizikoa izan ezik: hau eta bigarrenaren arteko lotura zapi baten bidez egiten da. Lehendabizikoak agintzen du dantzan eta hau berak nahi duen tokitik eramaten du soka eta dantzaren bukaera nahin duen pertsonaren aurrean dantzatuko du, bere omenez, alegia. Dantzakiak lau melodia ditu eta lau aldiz egiten du dantza eramaten duenak, baina Dantzakia edonork ateratzeko eskubidea dauka eta, beraz, hau guztia errepika daiteke. Bere azken errepikapena egiten duenean, lehen dantzariak eta bigarrenak zubi bat egiten dute eta gainontzekoak haren azpitik pasatzen dira. Hurrengo Dantzakia beste kinto batek aterako du; izan ere, gaur egun urteko kintoek daukate Dantzakia ateratzeko ardura. Dantzakia bukatzen denean jota eta porrusalda dantzatzen dira eta jarraian herrira bueltan. Herrirako itzultze horretan hiruzpalau geldialdi egiten dira, zeinetan dantzatzen den ere bai (jotak, porrusaldak) eta, herrira sartu baino lehen, gauez jada, berriz ere Dantzakia baina orain guztien partaidetzarekin. Dantzakia dantzatzen sartzen dira herrian eta herriko plazaraino joaten dira dantzan.\nAzkenik, abuztuko Andra Mariaren egunean (abuztuaren 15) ere egiten da eta festa San Kirikoaren parekoa izaten da.\nDantzakia nola edo hala mantendu egin da denboran zehar, nahiz eta XX. mendearen azkeneko hamarkadan kili-kolo mantendu. Une horretan, galtzear zegoela ikusita, udalari bururatu zitzaion kintoei bere mantentzearen ardura eskeintzea. Hauek onartu eta orain bestelako bizitasuna ikusten zaio.\nDantzakiaren bi deskribapen “historikoak” ditugu. Lehenengoa Daniel Karasatorrek 1983an Rafael Karasatorreren partituretatik transkribatu zituen partituretan agertzen diren ...irakurri gehiago\nDantzakiaren bi deskribapen “historikoak” ditugu. Lehenengoa Daniel Karasatorrek 1983an Rafael Karasatorreren partituretatik transkribatu zituen partituretan agertzen diren oharrak dira. Bestea Patxi Arrarásena da eta 1987an argitaratu zen. Badakigu, beraz, Karasatorreren partituren jatorria eta deskribapenarena, baina hori ez da Arrarasen deskribapenaren eta partituren kasua. Biak ala biak oso baliagarriak dira ikusteko Dantzakia nola izan zitekeen aurreko tradizioan. Esan bezala, Rafael Karasatorren partituretan hainbat ohar dago eta hor azaltzen da Dantzakiaren osaketa. Hasierako melodia “Mutillak biltzeko asierako doñua” da eta dagokion partitura dio: “baimena jaunari”, “Doñu-au jauzka eta saltokan mutil lendakariak edo erregeak txapela kenduaz baimena eskatuko dio aintari edo alkate jaunari lau doñu hoiek biñaka bat batean dantzatukodute”. Aspaldiko ohituran azken ezkondua zen lehena dantzakia ateratzen, Aranazko Komunitatean egiten omen zen eran. Daniel Karasatorrek azaltzen duen moduan, lehendabiziko dantzari horrek alkateari dantzatzeko baimena eskatu behar zion eta, behin jasota, dantzaria musikarien parera hurbiltzen zen. Haien parera iristean dantzatzeko deia edo tokea jotzen zen eta dantzari guztiak sokara sartzen ziren. Egungo lehengo dantzariak soka nahi duen tokitik eramaten badu ere, aspaldian, lehendabiziko lau zortzikoak erlojuaren orratzen kontrako norabidean egiten ziren. Lau zortziko hauek soilik mutilek dantzatzen zuten.\nLau zortziko horien ondoren, Daniel Karasatorrek dio: “Doñu onekin, zubiya egin, neskak billarako”. Une horretan neskak hasten ziren Dantzakian parte hartzen. Ordutik aurrera lehendabiziko dantzariak edo “erregeak” bere atzetik doan neskari dantzatuko dio ondoren datozen melodiekin: “Doñu honekin neskari begira lendakariak bakarrik dantzatuko du” (Karasatorre, 1983). Mutil dantzetan zortzikoen erritmoa 2/4koa baldin bazen, neskekin bestelako erritmoa eta, beraz, dantzakera izaten zen. Neskekin dantzatzeko bi melodiak 5/8ko erritmoan idatzita daude. Sánchezek dio lehendabiziko melodiak “antza handia du Urdainen egiten den batekin” (Sánchez, 2020). Bigarrenak Lakuntzako alkate dantzan egiten diren zortzikoetako baten bertsioa da.\nDantza multzo honi Dantzakia deitzen badiogu, hau guztia errepika zitekeen alkateari baimena eskatuz gero, beste edonor lehendabiziko dantzaria izan zitekeela.\nAurreko garai horretan Etxarri Aranazko erromerietara Arañazko Lurraldeko herrietako biztanleak (komuneroak) joaten ziren eta Dantzakia baliatzen zuten gazteen arteko nolabaiteko lehiakortasuna dantzakeran adierazteko. Horretarako aurretik prestazen zituzten dantzaren pausoak ahalik eta dotore eta trebeen egiteko.\nArrarasek ez dio inoiz Dantzaki deitzen deskribatzen duen dantza multzoari, ezta dantzetako bakar bati ere. Egia da argitalpena bera hil ondorengoa dela eta J.C. Labeaga folkloristak prestatu zuela. Dantzen deskribapena ez da beste dantzetan aurkitzen dugun xehetasunarekin egiten.\nArrarasek "Ingurutxo de Echarri Aranaz-i" buruz hitz egingo du (Arrarás, 1987:48) eta hainbat dantzaz osatuta egongo da: Soka dantza, Zortziko, Zubia, Inguruko eta Pañuelo dantza, alegia. Gainera, "sin que formara parte del Ingurutxo, existía la costumbre de bailar un Fandango y una Porrusalda. Y como número final… Karrika dantza [Ingurutxoan parte izan gabe, Fandango bat eta Porrusalda bat dantzatzeko ohitura zegoen. Eta azken dantza gisa: karrika dantza]". (Arrarás, 1987:50)\nSoka dantza bi aldiz dantzatuko zen. Alde batetik, ingurutxoaren hasieran: "tiene como finalidad la invitación al baile y la formación de parejas… inician la danza los dos mayordomos de la juventud y sus dos ayudantes acompañados de sus respectivas parejas… en tanto que el txistulari interpreta la Soka dantza, los ocho bailarines indicados irrumpen en la plaza en una sola fila y unidos por pañuelos de colores… giran alrededor del txistulari en movimiento de traslación alrededor de la plaza, en el sentido contrario a las manecillas de las agujas del reloj, y al mismo tiempo marcan con sus pies el ritmo de la melodía, un paso en cada parte del compás. Cuando el txistulari crea oportuno deja de interpretar la música, pero el atabalari continúa marcando el mismo ritmo sin que por ello cese la fila de bailarines en su traslación alrededor de la plaza. [Dantzarako gonbidapena eta bikoteen eraketa ditu helburu. Gazteriaren bi maiordomoek eta haien bi laguntzaileek ekiten diote dantzari, bakoitzak bere bikotekidearekin batera. Txistulariak soka dantza interpretatzen duen bitartean, adierazitako zortzi dantzariak ilara bakar batean sartzen dira plazan koloretako zapiekin elkartuta... txistulariaren inguruan jiratzen dira, plazaren inguruan translazio-mugimenduan, erlojuaren orratzen kontrako norabidean eta, aldi berean, beren oinekin markatzen dute melodiaren erritmoa, urrats bat konpas bakoitzean. Txistulariak egoki irizten dionean, musika interpretatzeari uzten dio, baina atabalariak erritmo bera markatzen jarraitzen du, dantzarien ilarak plazaren inguruko translazioa eten gabe]"(Arraras, 1987:49).\nDei musikal baten ondoren (Deia) Zortzikoa dantzatzen hasten zen. “Es bailado únicamente por los dos mayordomos, es decir, por el primero y último danzari de la cuerda. Bailan sin soltarse de los pañuelos que les une al resto de la fila, y la coreografía que interpretan es la clásica del zortziko y siempre avanzando en la misma dirección inicial. [Bi maiordomoek bakarrik dantzatzen zuten, hau da, sokako lehen eta azken dantzariek. Ilarako gainerakoekin lotzen dituzten zapiak askatu gabe dantzatzen dute, eta interpretatzen duten koreografia zortziko klasikoa da, eta beti hasierako norabide berean egiten dute aurrera]"(ibidem).\nZortzikoaren ondoren soka dantza errepikatzen zen, baina oraingoan bertan sartu nahi zuten bikote guztiek parte hartuko zuten. Horren ostean Zubia: "el mayordomo, que ocupa el último lugar de la cadena, se une con el de cabeza y, unidos por las manos, alzan sus brazos formando arco, bajo el que pasa toda la fila de danzantes. [Katearen azken tokian dagoen maiordomoa, lehenbizikoarekin elkartzen da eta, eskuekin elkartuta, bere besoak altxatzen dituzte arkua osatuz, honen azpian dantzarien ilara osoa pasa dadin" (ibidem). Bere postuetara itzuli ondoren, Ingurukoa hasten zen: "los bailarines, siempre unidos por pañuelos, van marcando el ritmo musical, un paso en la primera parte del compás con el pie derecho ligeramente cruzado por delante del izquierdo, y dos pasitos-corchea en la segunda parte, con pies alternos. Cuando el txistulari cree oportuno da comienzo a una nueva melodía de Inguruko. [Dantzariak, beti zapiekin elkartuta, erritmo musikala markatzen joaten dira: pauso bat konpasaren lehen zatian eskuineko oina ezkerrekoaren aurretik pixka bat gurutzatuta, eta bi pausutxo-kortxea bigarren zatian, oin alternoekin. Txistulariak egoki deritzonean Ingurukoaren doinu berri bati ematen dio hasiera]"(ibidem). Koreografiak errepikatu egiten ziren eta horien aurretik txistulariak abisu-deia (deia) jotzen zuen.\nAzkenik Pañuelo dantza dantzatzen zen. Azken Ingurukoaren ondoren, “la fila se divide en dos, siendo ocupada por las muchachas. Las parejas de danzaris van unida por medio de un pañuelo. En este baile las parejas danzan unas en pos de las otras en torno al txistulari colocado en el centro de la plaza. Marcan con sus pies el mismo ritmo coreográfico del Inguruko, o sea, un paso-negra en la primera parte del compás y dos pasitos-corchea en la segunda, alternando los pies. [Ilara bitan banatzen da, neskek okupatzen dutelarik. Dantzari-bikoteak zapi baten bidez lotuta doaz. Dantza honetan bikoteak elkarren atzetik dantzatzen dira plazaren erdian jarritako txistulariaren inguruan. Oinekin Ingurukoaren erritmo koreografiko bera markatzen dute, hau da, pauso-beltz bat konpasaren lehen zatian eta bi pausutxo-kortxea bigarrenean, oinak txandakatuz]"(ibidem).\nHau guztia aldatu egin da denboraren eraginez. Dantza une txarrak bizi ditu eta oraingo garaietara egokitu behar izan da, behar izan dute etxarriarrek. Horregatik, aspaldian mutilak soilik dantzatzen baziren, orain neskak ere dantzatzen dira eta lehen unetik, lehen mutilen soka dantza zena mistoa bihurtuz. “Lendakari edo erregea” zena, orain erregina ere izan daiteke. Zubiak, mutilen dantzen eta neskeekin egiten ziren dantzen artean egiten zena, dantzaren bukaera adierazteko balio du orain. Azkenik, lehen neskari egiten zitzaizkion dantzak desagertu egin dira.\nHerriko kintoek (urtean 18 urte betetzen dutenek) ateratzen dute. Dantza aurrera egin ahala, edonor sar daiteke.\nSan Adriango ermita, Andra Mariren ermita, zilarrezko katiluak edo “barkilloak”, erromeriak\nEtxarri Aranazko Dantzakia. It.: Guaixe Fundazioa\nEtxarri Aranazko Dantzakia. 2014. 1. Zortzikoa. It.: Dantzan.eus\nEtxarri Aranazko Dantzakia. 2019. 2. Zortzikoa. It.: Guaixe Fundazioa\nEtxarri Aranazko Dantzakia. 2014. 2. Zortzikoa. It.: Dantzan.eus\nEtxarri Aranazko Dantzakia. 2014. 3. Zortzikoa. It.: Dantzan.eus\nEtxarri Aranazko Dantzakia. 2014. 4. Zortzikoa eta Zubia. It.: Dantzan.eus\nEtxarri Aranazko Dantzakia. 2018. Zubia. It.: Guaixe Fundazioa\nNeska-mutilak baserritarrez jantzita joaten dira. Lehendabiziko dantzariak, neskak zein mutilak, txapela jantzi behar du.\nGarapena: Arrarasek maiordomoek dantzatzeko erabiltzen zuten janzkeraren deskribapen zehatza ematen du: "llevan cruzadas al pecho dos anchas cintas azules que constituyen emblema de autoridad sobre la juventud de la villa, y sus ayudantes una sola cinta terciada al pecho. [Bi zinta urdin zaba...irakurri gehiago\nGarapena: Arrarasek maiordomoek dantzatzeko erabiltzen zuten janzkeraren deskribapen zehatza ematen du: "llevan cruzadas al pecho dos anchas cintas azules que constituyen emblema de autoridad sobre la juventud de la villa, y sus ayudantes una sola cinta terciada al pecho. [Bi zinta urdin zabal daramatzate bularrean gurutzatuta, gazteriaren autoritatearen ikur direnak, eta bere laguntzaileek zinta bakar bat daramate bularrean gurutzatuta]" (Arrarás, 1987:49).\nEtxarri Aranatz. Dantzakiaren partiturak. D. Karasatorre 213.03 KB\nDantzakiaren lehen partiturak R.M. Azkuek jaso zituen Etxarriko gaitari eta txistularia zen Rafael Karasatorrerengadik. Dantzaki izenarekin partitura bakarra dakar eta ohar batekin dator:\n“Es la primera de las seis piezas de que se habla en el número 93. Al final de esta primera hace una cabriola el danzante y los demás dicen: Aide, lagun, aide [93 zenbakian mintzatzen den sei soinuetako lehendabizikoa da. Hau bukatzeko dantzariak kabriola bat egiten du eta gainontzekoek Aide, lagun, aide erraten dute]” (Azkue, 1916: 433-436).\n93. zenbakiko partituraren oharrean dio:\n“De Etxarri-Aranaz (Nabarra). Lo aprendí de Rafael Karasatorre. Esta pieza y los números 89, 90, 91, 92 y 94 forman un conjunto que se interpreta tres veces al año. Lo llaman Dantzaki, especie de aurresku de B. y G. Termina con golpe de tambor [Etxarri Aranazkoa (Nabarra). Rafael Karasatorrerengandik ikasi nuen. Soinu honek eta 89, 90, 91, 92 eta 94k urtean hiru aldiz jotzen den bilduma osatzen dute. Dantzaki deitzen diote, B. eta G.-ko aurreskuaren motatakoa]” (Azkue).\nMelodia sorta honetan agertzen diren izenburuak hauek dira: Dantzaki (I), Zortziko (VII), Ingurutxu (III), Fandango (IV), Arin-Arin (II) eta Inguru dantza.\nHurrengo partitura bilduma Karasatorren horren ondorengoa zen Daniel Karasatorrek ere egin zuen. Honek ere idatzi zituen bere garaian jotzen ziren melodiak eta Azkuek jasotakoekin konparatuz, aldaketak egon dira Dantzakiaren osaketan. Melodia batzuk mantendu dira, baina beste batzuk desagertu egin dira.\nSánchezek dioen moduan, mutilak biltzeko jasotzen duen deia gaitarako “dei luze eta loratua” ematen du (Sánchez, 2020), baina gaur txistuarekin egiten da dantza. Hurrengo melodiak dantzakiarenak dira, zortzikoenak mugimenduak dei batekin hasten dira eta horretarako.\nSánchez Ekiza, Karlos (2020). Etxarri-Aranazko Dantzakia. Auñamendi Entziklopedia [on line], 2020. [Kontsulta data: 2020ko Maiatzaren 21a]. Eskuragarri hemen: irakurri gehiago\nAuñamendi Eusko Entziklopedia: Etxarri-Aranazko Dantzakia. Karlos Sánchez Ekiza:\nGarbiñe Karasatorrek kintoak prestatzen ditu


Luberri: Nola sortu eta editatu GPSrako ibilbideak Google Earth eta Google Maps-en\nIbilbideak sortu ahal izateko saio bat ireki behar dugu -eskuinean goian- eta horretarako Gmaileko kontua eduki behar dugu -ez badaukazu sor dezakezu orain-.\nBehin saioa irekita ezkerraldeko panelean egin Nire mapak > Mapa berria sortu. Izena jarri ibilbideari eta publiko edo pribatua markatu.\nErabaki mapa edo satelite ikuspegia.\nEzkerreko panelean hiru ikono agertzen dira: mapa mugitu, puntua (waypoint) eta ibilbidea (track). Hirugarrena hauta eta hasi bidea marrazten klik eginez. Klikatuta mantentzen baduzu mapa mugi dezakezu.\nMetodo bat zein bestea erabili emaitza kml formatua duen fitxategia da. Gure GPSra kargatzeko egokitu beharko dugu formatua. Horretarako GPSVisualizer.com web orria erabil dezakegu: zein formatutik zein formatura zehaztu, fitxategia igo eta berak instant batean eskatutako formatuan bueltatuko digu.


Zertan bereizten dira azukre librea eta azukre intrintsekoa? | Consumer\nAzukre librea, intrintsekoa, erantsia… Azalduko dugu zer esan nahi duen bakoitzak, eta nola interpretatu azukrerik ez dutela (baina badute) ematen duten produktu batzuen etiketak.\nEgilea: Miguel Ángel Lurueña Martínez 2022-ko otsailak 8\nAzken urteotan, gero eta gehiago kezkatzen gaitu kontsumitzen ditugun azukreek eta haien ondorio kaltegarriek. Hori dela eta, zenbaitek uste dute fruta ez dela osasungarria, azukre asko izaten baitu. Laranjak modu naturalean %10 azukre inguru ditu, zuku batean aurki dezakegun proportzio bera. Baina, proportzioa ez ezik, mota, kopuru osoa eta, batez ere, nola dauden ere kontatzen du.\nAzukre askea edo intrintsekoa?\nZer den jakiteko gida laburra:\nNutrizio-informazioan agertzen dira, eta elikagai batek dituen azukre guztiei dagozkie. Tamaina txikiko eta zapore gozoko karbohidratoak dira, eta osagai hauek izan ditzakete:\nMolekula bat. Monosakaridoak dira, hala nola glukosa, galaktosa edo fruktosa. Azken hori frutaren azukrea da.\nBi molekula. Disakaridoak, aurrekoen konbinazioak dira. Horren adibide dira maltosa, laktosa –esnearena– eta sakarosa, mahaiko azukre zuria.\nAzukre horietako batzuk modu naturalean aurki daitezke elikagaian, sagar baten fruktosarekin gertatzen den bezala. Beste batzuk fabrikatzaileak eransten ditu, freskagarri batean gertatzen den bezala.\nBaina benetan garrantzitsua da azukre horiek nola aurkitzen diren, horrek zehazten baitu gure organismoan duten portaera. Ikuspuntu horretatik, barnekoak eta libreak izan ohi dira.\nLaranja oso batean, modu naturalean osatzen duten azukreak beren egituran, zelulen barruan, sartuta daude. Horregatik deitzen zaie intrintseko.\nLaranja-zuku batean, azukreak ez daude zelulen barruan, disolbatuta baizik. Horregatik, azukre libreak deitzen zaie. Horixe gertatzen da beste elikagai batzuetan ere, hala nola eztian eta siropeetan. Azukre libreen taldean, gainera, ekoizleek elikagaiei eransten dizkieten azukreak sartzen dira, hau da, erantsitako azukreak. Azukre libreek sortzen dute, hain zuzen, kezka, osasunean izan ditzaketen ondorio kaltegarriengatik.\nZer alde dago zukuaren eta fruta-nektarraren artean?\nZalantzak eragiten dizkiguten etiketak\nErosketa egiten dugunean, ontzi askoren mezuek pentsaraz diezagukete produktu batek ez duela azukrerik edo osasungarria dela. Egia esan, fabrikatzaile askok hitz eta irudiekin nahasten gaituzte, elikagai bat osasungarria dela sinetsarazten digutenak ez denean. Hona hemen adibide batzuk:\nNektarra, “azukre erantsirik gabea”\nProduktu hau kontzentratutik datorren zukuarekin egiten da, eta horri gozagarriak gehitzen zaizkio. Horregatik, %4,7 azukre besterik ez du, eta kopuru hori ez dirudi oso handia denik, baina horrek esan nahi du 250 ml-ko edalontzi batek ia 12 g azukre dituela, eta horiek, gainera, modu librean aurkitzen direla. Nolanahi ere, gozagarriak erabiltzeak ez du osasungarri bihurtzen.\nMarka batzuek mamia gehitzen diete produktuei. Pertsona batzuek horrela nahiago dute, “naturalagoa” iruditzen zaielako edo zuntz gehiago duela uste dutelako eta horrela osasungarriagoa delako. Hala ere, 250 ml zuku dituen edalontzi batek 23 gramo azukre libre ditu. Zuntzak azukreen metabolizazioa mantsotzen duen arren eta asetzen duen arren, ez da oraindik fruta murtxikatzearen parekoa.\n“Azukre erantsirik gabeko” konfitura\nKonfitura batean edo azukre erantsirik gabeko marmelada batean, frutak berez dituen azukreak bakarrik aurkituko ditugu. Kasu honetan, 3,9 g/100 g, ahabiak eta mugurdiak. Ohiko bertsioan baino kantitate txikiagoa da, eta horri azukre kantitate handia eransten zaio, 50 g inguru. Baina hori ez da gomendagarria maiz kontsumitzeko.\nPurafruta produktuan hizkuntza bihurritu egiten da, eta arreta jartzen ez badugu, frutaren antzekoa dela pentsa dezakegu. Adibidez, saltzeko, “igurzteko fruta” esamoldea erabiltzen du, eta frutatik datozen azukreak bakarrik dituela adierazten du. Berez, fruituekin egindako marmeladaren antzeko produktua da, eta fruktosa erantsi zaio. Nutrizio-informazioari erreparatzen badiogu, ikusiko dugu % 30 azukre dituela, eta azukre horiek, gainera, modu librean aurkitzen direla. Hau da, ohiko kontsumorako ez den produktua da.\nEsneki mota honetan, ontziaren irudia besterik ez dago fruta. Xehetasuna hitz gutxitan dago: jogurta “marrubi-zaporea” bada edo jogurta “marrubiekin” bada, hau da, fruta-zatiak baditu. Edonola ere, arreta jarri behar diogu osagaien zerrendari, produktu horiek azukre erantsiak edo gozagarriak izaten baitituzte normalean. Beti da hobea jogurt naturala aukeratzea.\nGozarazteko datilak erabiltzen badira, ontzian ezin da nabarmendu produktuak ez duela azukre erantsirik. Kontua da ez dela erraza frogatzea datilak fabrikatzaileak erabili dituela funtzio hori betetzeko.


Emantzipa...zer? Etxebizitza eskubidearen aldeko gazte-topaketak Emantzipa...zer? Etxebizitza eskubidearen aldeko gazte-topaketak\nEmantzipa…zer? Etxebizitza eskubidearen aldeko gazte-topaketak\nBerriro ere, gazteon etxebizitza eskubidearen aldeko proposamen bat egin nahi dizugu. Izan ere, Eusko Legebiltzarrean Etxebizitza Legearen inguruan eztabaidatzen ari dira. Bertan, talde politiko ezberdinek bere zuzenketak (aldaketa proposamenak) aurkeztu dituzte. Zein da eztabaida? Zer proposatzen du alderdi bakoitzak? Zer pentsatu dute gazteontzat.\nAldi berean, Eusko Jaularitzak 2013-2016 urteetarako Etxebizitza plan zuzendaria aurkeztu du. Dokumentu horretan, datozen urteetarako etxebizitza arloan zein estrategia erabiliko duten zehazten du gobernuak. Bertan, gazteontzako atal berezi bat gorde dute. Zein da haien plana gazteon emantzipazioa bultzatzeko? Gazteok nahi dugunarekin bat al dator? Zer beste proposamen dugu guk?\nEuskadiko Gazteriaren Konsteiluan (EGK) urteak daramatzagu gai hau lantzen, eta oraingoan gazte eta gazte elkarteen ahotsa jasotzen saiatuko gara berriro ere, politikariek entzun dezaten. Horregatik, gaia interesatzen bazaizu edota elkarte batean parte hartzen baduzu eta zure kolektiboaren iritzia beste gazteekin partekatu eta Legebiltzarrera helarazi nahi badiozu, honako bileretara gonbidatuta zaude!\nVitoria-Gasteiz: otsailak 19, asteazkena, 17:30etan EGK-n (Ramiro de Maeztu kalea,15 behea).\nDonostia: otsailak 20, osteguna, 17:30ean EGK-n (Andia kalea, 11, nagusia).\nEtorriko bazara, abisatu, mesedez. Ezin baduzu etorri baina zure iritzia eman nahi baldin baduzu, horrela egin dezakezu:\nEmail-ez edo telefonoz: 945.22.06.01 (Amaia) / bizibaldintzak@egk.org\nEtxebizitza Legearen inguruko informazioa (lege proposamena, zuzenketak…).\n2013-2016 Etxebizitza plan zuzendaria.


Irekia Eusko Jaurlaritza - Gobierno Vasco :: Eusko Jaurlaritzak eta Arabako Foru Aldundiak esparru akordio bat sinatu dute Arabako Lurralde Historikoan azpiegitura hidraulikoak finantzatzeko eta egiteko\n\nEusko Jaurlaritzak eta Arabako Foru Aldundiak esparru akordio bat sinatu dute Arabako Lurralde Historikoan azpiegitura hidraulikoak finantzatzeko eta egiteko Iturria: Irekia\n\nAkordioak eguneratu egiten ditu bi erakundeen konpromisoak plangintza hidraulikoaren aginduekin eta aurrekontu erabilgarritasunarekin bat etorriz lurraldean azpiegitura hidraulikoak eraikitzeko.\nEsparru akordioan (2017 eta 2027) jasotako jarduerak egiteko aurrekontu aurreikuspena 74 milioi eurokoa da. Horietatik, Uraren Euskal Agentziak 50 milioi agindu ditu eta Arabako Foru Aldundiak 24 milioi.\nIñaki Arriola Eusko Jaurlaritzako Ingurumen, Lurralde Plangintza eta Etxebizitzako sailburuak eta Ramiro González Vicente diputatu nagusiak esparru akordioa sinatu dute gaur, Arabako Lurralde Historikoan azpiegitura hidraulikoak finantzatzeko eta egiteko 2017tik 2027ra bitartean.\nEsparru akordioaren helburua da berraztertzea eta eguneratzea lurraldeko azpiegitura hidraulikoen arloan bi erakundeek dituzten konpromisoak, indarrean dagoen araudiari eta plangintza hidrologikoari jarraituz eta datozen ekitaldietarako erabilgarritasun ekonomiko errealista baten balioespenean oinarrituta.\nBi erakundeek hitzematen dute biek batera eta era koordinatuan egingo dituztela Arabako Lurralde Historikoan uren egoera ekologikoa hobetzeko eta hornidura eta saneamendu zerbitzuen kalitate bermeak hobetzeko oinarri izango diren obra hidraulikoak. Akordioak honakoak jasotzen ditu:\nHobekuntzak Goi Baiaren eta Amurrioren horniduran.\nHondakin uren araztegiak (HUAk) Oionen, Agurainen eta Moreda Araban.\nLurrak erostea Goi Nerbioiko saneamenduko hondakin uren araztegietarako.\nLagrango, Manzanosko eta Gopegi-Ondategiko saneamendua\nLegutianoko, Artziniegako eta Dulantziko saneamendua eta arazketa.\nIruña Okako eta Gaubeako hodi biltzaileak.\nJardueren lehentasunak ezartzea\nHandia denez aurreikusitako jarduera kopurua eta bi erakundeei suposatuko dien aurrekontu ahalegina, akordioak jardueren hierarkizazio bat jasotzen du bi alditan (2016-2021 eta 2021-2027).\n2016-2021eko lehen aldian, inbertsio publikoaren kostu-etekin onurgarriena duten inbertsioak jasotzen dira eta, beraz, lehentasunezko jarduerak, hau da, ingurune urtarraren gaitz esanguratsuenak lehenago eta hobeto zuzenduko dituztenak eta herritarrei hornidura eta saneamendu zerbitzuak berme guztiekin emateko balioko dutenak.\nArabako Foru Aldundiak hitzematen du lehen aldirako egingo dituela Sobron hornitzeko lanak (biltegia eta Sobrondik Bergondarainoko ur hoditeriak), Amurrioko uren tratamendurako gunera dauden ur bilketarako konexioen bi tarte berri, Gopegi-Ondategiko araztegia, Gesaltza Añana, Tuesta, Villanañe, Uribarri Gaubea eta Olabarri herrietako hodi biltzaileak. Eta bigarren aldirako (2022-2027), Billodako eta Trespondeko hodi biltzaileak eta Dulantziko saneamendu eta arazketarako irtenbidea.\nUraren Euskal Agintziari dagokionez, aurreikusita dago gaurtik 2021era bitarteko lehenengo aldi horretan jarduera hauei ekitea: Sobrongo hornidura hobetzea, Oiongo, Aguraingo eta Moreda Arabako hondakin uren araztegiak, eta lurrak erostea Goi Nerbioiko saneamendurako, Amurrioko eta Laudioko araztegiak kokatzeko. Bigarren fasean Goi Baiaren horniduraren hobekuntza, Manzanosko eta Lagrango saneamendua, eta Legutioko eta Artziniegako hondakin uren saneamendua eta arazketa egingo dira .\nEsparru akordioan jasotako jarduera bakoitzerako akordio berezi bat egingo da, non erakunde bakoitzaren zereginak eta jarduera horiek egiteko hartu dituzten konpromisoak zehaztuko diren.\nOro har, esparru akordioan (2017 eta 2027) jasotako jarduketak egiteko aurrekontu aurreikuspena 74 milioi eurokoa da. Horietatik Uraren Euskal Agentziak 50 milioi agindu ditu eta Arabako Foru Aldundiak 24 milioi. Lehenengo faseko obra eta egokitzapenetarako 31 milioi euroko aurrekontua dago (18 URAri dagozkio eta 13 Arabako Foru Aldundiari), eta bigarren aldirako (2021-2017), 43 milioi gorde dira (32 URAri dagozkio eta 11 Arabako Foru Aldundiari).\nintervencion_arriola_hidrau... behera kargatu (10 MB)\narriola_akordio_ona_eu.mp3 behera kargatu (400 KB)\narriola_araban_inbertsioa_e... behera kargatu (400 KB)\narriola_akordio_ona_eu.mp4 2 MB\narriola_araban_inbertsioa_e... 2 MB\nRamiro González, Arabako Diputatu Nagusia José Antonio Galera, Ingurumen eta Hirigintza Saileko Foru Diputatua


Henrike I.a Frantziakoa - Wikipedia, entziklopedia askea.\n1031ko uztailaren 10a - 1060ko abuztuaren 4a\n← Roberto II.a Frantziakoa - Filipe I.a Frantziakoa →\nReims, 1008ko maiatzaren 4a (egutegi gregorianoa)\nVitry-aux-Loges, 1060ko abuztuaren 4a (egutegi gregorianoa) (52 urte)\nMatilda of Frisia (en)\nAna Kievekoa (1049ko maiatzaren 20a (egutegi gregorianoa), 1051ko maiatzaren 25a (egutegi gregorianoa), 1044ko urtarrilaren 29a (egutegi gregorianoa) - 1060 (egutegi gregorianoa))\nArtikulu hau Frantziako erregeari buruzkoa da; beste esanahietarako, ikus «Henrike I.a».\nHenrike I.a Frantziakoa (Reims, 1008ko maiatzaren 4a - Vitry-aux-Loges, 1060ko abuztuaren 4a) 1016-1031 bitartean Borgoinako dukea eta 1031-1060 bitartean Frankoen erregea izan zen. Kapetar leinuko Frantziako hirugarren erregea izan zen.\nGurasoak Roberto Errukitsua eta Konstantza Arleskoa zituen. 1032an Burgundiako dukerria utzi zion Roberto anaiari, erregetzan arazorik izan ez zezan. Normandiako duke eta Ingalaterrako errege zen Gilen I.a Konkistatzailearekin hitzarmen bat sinatu zuen, baina gero hautsi egin zuen eta haren aurkako gerrarri ekin zion. 1054an Gilen Konkistatzaileak menderatu zuen. Filipe I.aren aita izan zen.\nBere erreinaldian erret-lurraldeak Frantziako historia osoko txikienak izan ziren. Hala ere, errege txarra baino errealistatzat dute historialariek.\nHenrikek Konrado II.a Germaniako Erromatar Inperio Santukoaren alaba Matildarekin ezkontzeko hitza eman zuen, baina hau 1034an hil zen, artean umea zela. Orduan Matilda Frisiakoarekin ezkondu zen, baina hau 1044an hil zen. 1051ean Ana Kievekoarekin ezkondu zen eta lau seme-alaba izan zituzten:\nFilipe (1052– 1108)\nRoberto II.a Frantziakoa Frantziako erregea\nWikimedia Commonsen badira fitxategi gehiago, gai hau dutenak: Henrike I.a Frantziakoa